BN LEBIH MUDAH MENANG JIKA PRU15 DIADAKAN SELEPAS KES MAHKAMAH ZAHID HAMIDI DIPUTUSKAN

Setelah semalam masih tiada ketentuan bila Parlimen akan dibubarkan, ini menjadikan tarikh PRU15 bakal diadakan kekal sebagai misteri yang belum ada jawapan.
Mengikut laporan media, isu pembubaran Parlimen tidak dibangkitkan dalam majlis menghadap kepada Yang Dipertuan Agong oleh Perdana Menteri petang semalam.
Begitu pun, pelbagai khabar angin terus berlegar mengenai bila Parlimen akan dibubarkan berikutan Ismail Sabri Yaakob terus mengadakan pertemuan dengan kepimpinan Top 5 UMNO sebaik selesai menghadap Agong itu.
Ia memberi gambaran seolah-olah ada perbincangan lanjut dengan Perdana Menteri mengenai bila selepas ini Parlimen seharusnya dicadang untuk dibubarkan.
Maklumat daripada UMNO menyebut, keinginan parti itu cuma satu – PRU15 mesti diadakan tahun ini dan bukan tahun depan.
Bila tarikhnya mungkin selepas Belanjawan 2023 dibentangkan, selepas ia diluluskan atau sebelum tiba musim tengkujuh sepenuhnya pada Disember nanti.
Dalam hal ini, diberitakan isu pembubaran Parlimen akan dipersembahkan oleh Ismail Sabri kepada Agong dalam majlis menghadap yang lain selepas ini.
Namun, bilakah sebenarnya masa yang paling sesuai untuk Ismail Sabri harus membubarkan Parlimen bagi menjamin momentum kemenangan lebih memihak kepada BN?
Sekarang ini, setelah Najib Razak dipenjarakan, isu lain yang masih mengotorkan nama UMNO ialah berikutan Presiden UMNO, Zahid Hamidi sendiri masih ada kes mahkamah yang belum selesai.
Meski sudah dibebaskan daripada 40 pertuduhan berkaitan kes rasuah projek visa luar negara dan kini kes tersebut sedang dirayu, beliau masih dalam proses membela diri daripada 47 pertuduhan pecah amanah dan penggubahan wang haram dana Yayasan Akalbudi.
Sebelum ini, mana-mana pemimpin UMNO yang dituduh di mahkamah, mereka dikehendaki melepaskan jawatannya agar nama baik UMNO tidak terpalit sekali dengan jenayah yang sedang dibicarakan itu.
Tetapi di era Zahid Hamidi memegang jawatan Presiden UMNO, perkara itu tidak diguna pakai lagi dan sebab itu bila beliau pergi ke mahkamah untuk dibicarakan, ia seolah-olah UMNO sendiri sedang dibicarakan.
Lantaran itu, selagi beliau dibicarakan dan kesnya belum selesai, malah sudah tentu Zahid Hamidi akan terus diberikan watikah sebagai calon oleh Presiden UMNO jika PRU15 diadakan dalam waktu terdekat ini, mahu tidak mahu, ramai sebetulnya yang jadi sangsi untuk mengundi BN.
Ini kerana mengundi BN dalam keadaan Zahid Hamidi yang ada kes mahkamah dan sedang dibicarakan itu tetapi terus juga bertanding, ia seperti menolong dan membantu beliau untuk membersihkan dirinya melalui proses selain daripada mahkamah.
Dengan itu, mengadakan PRU15 ketika kes Zahid Hamidi belum selesai belum benar-benar menjamin BN mampu meraih kemenangan.
Kemenangan hanya lebih selesa untuk dicapai oleh BN jika selepas kes beliau diputuskan oleh mahkamah.
Ketika itu, sekiranya Zahid Hamidi didapati bersalah, beliau bukan saja terlarang untuk bertanding, bahkan UMNO boleh mendabik dada mempertahankan proses keadilan, meski dalam kedaaan Perdana Menteri sendiri adalah daripada UMNO.
Seterusnya, apabila PRU diadakan, UMNO tidak terpalit lagi dengan sebarang kekotoran.
Jika Zahid Hamidi tidak bertanding, pihak pembangkang pun dengan sendirinya akan hilang sebahagian modal kempen mereka.
Kiranya Zahid Hamidi dibebaskan pula, maka ia akan melonjakkan nama UMNO sebagai pilihan yang sudah dibersihkan dan tidak lagi terpalit dengan kekotoran.
Rakyat pun tiada lagi keraguan untuk memberi sokongan dan mengundi BN.
Proses membela diri Zahid Hamidi akan berakhir tidak berapa lama lagi dan dijangka keputusan kesnya akan diketahui sebelum pertengahan Disember ini.
Jadi, tarikh paling sesuai, paling wajar dan paling tepat untuk Ismail Sabri memohon pembubaran Parlimen ialah selepes keputusan mahkamah itu.
– ShahbudinHusin 07/10/2022.

3

4

votes
Article Rating
Kongsikan artikel ini


BAJET 2023 SEKADAR GULA-GULA PILIHAN RAYA – MUJAHID

Bajet 2023 bernilai RM369.34 Bilion dimana RM272.34 Bilion adalah untuk perbelanjaan mengurus manakala untuk Pembangunan bernilai RM97 Bilion.
Sektor sosial mendapat peruntukan terbesar dalam perbelanjaan mengurus iaitu RM108 Bilion.
Bajet kali ini tidak berbeza dengan sebelumnya ketika negara melalui fasa pemulihan dalam membina ketahanan nasional yang memerlukan pengurusan lebih efektif dan sifar ketirisan.
Keadaan keberhutangan negara masih tinggi iaitu RM1.4 Trilion. Hutang 1MDB masih berbaki RM25.9 Bilion di mana pada tahun 2019 semasa kerajaan PH, usaha mengambil balik aset 1MDB yang berterusan hingga 2022 telah berjaya mengembalikan RM 19.3 Bilion.
Ini termasuk pendakwaan Jerung Besar mantan PM Najib Razak semasa PH telah memulihkan imej negara di mata dunia.
Apa yang membezakan bajet kali ini hanyalah pengenalan Pemetaan SDG (Sustainable Development Goals) dalam sektor2 yang diperuntukkan berpandukan 17 agenda SDG dimana sektor pendidikan dan pengukuhan institusi dan keadilan merupakan dua sektor terbesar yang mendapat peruntukan masing2 RM78 Bilion dan 67Bilion.
Ia hanya pemetaan dan bukan peralihan dasar baharu.
Pembangunan Hijau mendapat tempat sebagai keperluan Malaysia memasuki fasa 70% mengurangkan penyahan karbon pada 2024. Namun dasar agresif dan holistik masih jauh dari pencapaian selagi ESG (environmental, social & governance) tidak menjadi ekosistem dalam membangunkan negara.
Buktinya pengukuhan kepada keberkesanan mengelak ketirisan masih lagi tidak diperincikan dan dipertegaskan. Bajet ini adalah ‘bussiness as usual’ dalam anugerah kontrak tanpa penegasan kepada perlunya tatakelola yang telus dan bertanggungjawab.
Isu LCS dan OPV dalam keperluan menjaga keselamatan maritime negara berpotensi untuk berulang lagi dalam pembekalan aset keselamatan negara.
Mendanai parti politik dan mengkayakan oligarki tidak ditangani dan rasuah dalam kontrak kerajaan menjadi sistemik dan sudah membarah.
Satu Akta baharu untuk perolehan kerajaan (GPA) yang lebih telus diperlukan begitu juga akta fiskal bertanggungjawab (FRA) untuk memantau perolehan dan tatakelola kewangan dalam kontrak kerajaan. Bajet 2023 tidak memperkenalkan komitmen menangani RASUAH.
Kerajaan terpaksa berbelanja RM 485juta dalam bajet untuk penyelenggaraan semua kapal dan bot APMM yang usang bagi memastikan keselamatan kawasan maritim negara.
Isu 3 biji Offshore Patrol Vessel (OPV) bernilai RM739 juta masih gagal disiapkan sejak anugerah rundingan terus pada tahun 2017 walaupun RM500juta telah dibelanjakan. 6 buah Kapal LCS untuk TLDM pula dengan peruntukan RM 9 Bilion masih gagal disiapkan walaupun 6 bilion telah dibelanjakan.
Kajian Suruhanjaya Pencegahan Rasuah Malaysia mendapati berlaku ketirisan di dalam agihan kontrak terhadap kontraktor Bumiputera. 10% hingga 15% daripada nilai kontrak diagihkan kepada pelobi atau orang tengah manakala 13% hingga 15% lagi diagihkan kepada kumpulan politik dan birokrat.
Dengan spekulasi PRU akan diadakan sebelum hujung tahun 2022, Bajet 2023 hanyalah gula-gula tanpa ada intipati untuk mendepani masalah yang lebih besar iaitu RASUAH yang mengakibatkan anggota ‘Keluarga Malaysia’ yang lebih besar merana kerana keperluan bajet pembangunan sepatutnya dapat dinikmati lebih dari RM 97Bilion yang diperuntukkan dalam bajet 2023.
Sekian
YB DS Dr Mujahid Yusof Rawa
Naib Presiden Parti AMANAH
Ahli Parlimen Parit Buntar
Pengerusi PH Perak
8/10/2022.

5

2

votes
Article Rating
Kongsikan artikel ini


ZAHID HAMIDI, NAJIB PUNCA ‘KEMALUAN’ UMNO?

Tingkah laku Zahid Hamidi dan Najib dalam pentas politik sejak kekalahan BN pada 2018 adalah gambaran tiada perasaan malu dalam diri mereka terhadap perbuatan rasuah yang dianggap menjijikkan bagi semua bangsa serta agama di dunia ini.
Zahid Hamidi, setelah didakwa di mahkamah langsung tidak memperlihatkan perasaan malu terhadap pertuduhan yang dikenakan kepadanya, malah terus memimpin UMNO seolah-olah seorang seorang yang ada sebarang kesalahan.
Beliau juga mengabaikan ketetapan parti sebelum ini yang menghendaki mana-mana pemimpinnya yang didakwa di mahkamah melepaskan jawatan buat sementara sehingga proses mahkamah selesai bagi mengelakkan nama parti terpalit dengan pertuduhan tersebut.
Sementara Najib lebih dahsyat lagi, ketika sudah didakwa dan didapati bersalah pun, cuma sementara menunggu rayuan terakhirnya di Mahkamah Persekutuan, lagak dan gayanya ke sana sini langsung tidak memperlihatkan ada penyesalan dalam dirinya.
Beliau berkempen dan bertemu rakyat tanpa rasa malu atas pertuduhan dan kesalahan yang sudah disabitkan, bahkan selalu pula melakukan “troll” terhadap lawan politiknya yang tidak pernah pun dituduh di mahkamah.
Setelah dipenjarakan, Najib lebih tidak malu lagi apabila menulis surat memohon untuk hadir ke Parlimen dan setelah permohonannya itu ditolak oleh Jabatan Penjara, beliau kemudian membawanya ke mahkamah pula.
Di kampung-kampung pada zaman dahulu, jika seseorang itu ditangkap polis kerana dituduh mencuri, selepas dibebaskan mereka biasanya tidak keluar rumah pada waktu siang selama berminggu-minggu atau melarikan diri ke tempat lain buat beberapa waktu.
Aduhhh…kenapakah Zahid Hamidi dan Najib langsung tiada perasaan malu, sedangkan pertuduhan rasuah dan pecah amanah yang dikenakan kepada mereka bukan kecil-kecilan jumlahnya?
Dalam hal ini, seorang tokoh media menyifatkan tingkah laku Zahid Hamidi dan Najib yang tiada rasa malu itu antaranya adalah disebabkan salah orang Melayu sendiri dalam penggunaan bahasa mereka.
Beliau memberi contoh, malas dan malu adalah kata sifat yang bila ditambah dengan imbuhan akan menjadi kata terbitan bagi mengambarkan kesan perbuatan itu.
Contohnya, kata beliau, kemunduran orang Melayu adalah disebabkan sifat malas yang mana ia akan bertukar menjadi kata terbitan “kemalasan” setelah ditambah imbuhan “ke” dan “an”.
Tetapi, tambah tokoh media itu lagi, perkataan malu tidak ada kata terbitan kerana perkataan itu apabila ditambah imbuhan “ke” dan “an”, ia automatik merujuk kepada anggota sulit manusia.
“Orang tua zaman dahulu malu untuk menyebut anggota sulit kerana dianggap lucah.
“Memalukan jika anggota itu dilihat orang, justeru tanpa disedari istilah kemaluan dirujuk sebagai ganti nama anggota sulit,” katanya
Maka, kata beliau, kita berasa janggal untuk berkata “amalan rasuah oleh pemimpin kita menyebabkan “kemaluan” yang amat besar kepada seluruh orang Melayu”.
“Anehnya bila orang Melayu naik angin atau marah, mereka mudah pula mencarut dengan perkataan “bu**h pak hang”, “kepala bu**h”, “pu**mak” dan seumpamanya,” katanya lagi.
Menurut beliau, oleh kerana tiada kata terbitan bagi perkataan malu itu, ia dengan sendirinya menyebabkan mereka yang melakukan kesalahan rasuah, waima rasuah tahap mega sekali pun, langsung tiada perasaan malu dalam diri mereka.
Sehubungan itu, beliau menyarankan agar kata terbitan bagi sifat malu hendaklah digunakan dalam perbualan atau tulisan seharian mulai sekarang agar pelaku-pelaku rasuah dimalukan atau ada perasaan malu atas perbuatan mereka itu.
Katanya, selagi kata terbitan bagi sifat malu itu tidak digunakan, melakukan rasuah tidak akan mendatangkan rasa malu, malah rasuah seolah-olah sudah melenyapkan sifat malu dalam orang Melayu itu sendiri.
“Dalam kes Zahid Hamidi dan Najib, kalau selepas ini ditulis – Zahid Hamidi dan Najib punca “kemaluan”UMNO – bukankah ia lebih berkesan dalam menjelmakan rasa malu kepada pelaku dua pemimpin berkenaan dan orang-orang Melayu seluruhnya terhadap perbuatan terkutuk itu?” soal tokoh media itu ketika kami berbual-bual tentang politik negara sambil minum kopi di kediamannya, baru-baru ini.
– ShahbudinHusin 08/10/2022.

4.6

8

votes
Article Rating
Kongsikan artikel ini


KENAPA ZAHID HAMIDI TAKUT PRU TAHUN DEPAN?

Blok pembangkang, khususnya PH sering ditempelak oleh kluster WTC UMNO kerana menolak PRU15 diadakan segera.
Kata mereka, pembangkang di mana-mana negara biasanya mahu PRU diadakan awal, tetapi agak pelik dengan pembangkang di negara ini yang ingin sebaliknya iaitu PRU dilambatkan.
Lantas, mereka menuduh ketakutan kepada PRU awal itu adalah kerana takut menerima kekalahan.
“Kalau yakin menang, sudah tentu mereka mahu PRU disegerakan,” demikian antara hujah yang banyak kedengaran dilontarkan oleh pemimpin-pemimpin kluster WTC UMNO terhadap pembangkang.
Tetapi, jika diteliti, UMNO sebagai parti yang mengetuai kerajaan dan pemimpinnya pula menjadi Perdana Menteri ketika ini, tingkah laku mereka pun dikira pelik juga sebenarnya.
Sebagai parti kerajaan, mereka biasanya tidak mahu PRU segera dan sering melengah-lengahkan tarikh pembubaran Parlimen sehingga ke hujung penggal.
Jadi, tidakkah pelik sebenarnya bila lama UMNO hari-hari mengasak supaya PRU disegerakan?
Dalam hal ini, tindakan UMNO menempelak pembangkang sebenarnya itu tidak ubah seperti kuali menuduh belanga sebagai hodoh kerana berwarna hitam.
Sebab itu, tindakan menteri-menteri PN dan Pas yang tidak senada dengan UMNO dan tidak setuju PRU diadakan pada tahun ini adalah sesuatu yang wajar serta boleh diterima.
Itu barulah perangai yang betul sebagai parti yang menjadi sebahagian daripada kerajaan.
Kalau UMNO menuduh blok pembangkang tidak mahu PRU segera kerana takut kalah, kenapa pula UMNO tidak setuju PRU diadakan pada tahun depan?
Kenapa beria-ia mahu PRU diadakan pada tahun ini juga?
Bukankah kerana UMNO juga takut kepada kekalahan?
Jika UMNO yakin mereka adalah parti yang diterima rakyat dan boleh menang, mereka sepatutnya tak kisah bila pun hendak diadakan PRU, tahun ini boleh dan tahun depan pun boleh.
UMNO, terutama Zahid Hamidi, takut kepada apa jika PRU diadakan tahun depan?
– ShahbudinHusin 09/10/2022.

5

2

votes
Article Rating
Kongsikan artikel ini


MESEJ AGONG TIDAK SUKAR DIFAHAMI, PRU LEBIH SESUAI DIADAKAN TAHUN DEPAN DAN BUKAN TAHUN INI

Yang Dipertuan Agong selaku ketua negara bolehlah kita sifatkan sebagai payung yang amat prihatin kepada seluruh rakyat dan dalam apa jua keadaan semasa yang berlaku di negara ini.
Di ketika UMNO dilihat begitu terdesak dengan tidak habis-habis menekan Perdana Menteri, Ismail Sabri Yaakob agar segera mempersembahkan cadangan tarikh pembubaran Parlimen, mesej baginda amat jelas dan mudah sekali untuk difahami.
Pada Khamis lalu, di mana pada sebelah petangnya Ismail Sabri dijadual menghadap baginda, di paginya baginda telah berkenan meluangkan masa melawat Pusat Amaran dan Bencana Negara untuk mendapat taklimat mengenai keadaan semasa berkaitan banjir yang mungkin melanda seluruh negara pada hujung tahun ini.
Lawatan itu bukan saja menunjukkan keprihatinan baginda berkenaan keadaan banjir di ketika UMNO tidak habis-habis mendesak agar PRU disegerakan, malah memberi isyarat atau mesej bahawa menangani banjir jauh lebih penting daripada baginda membenarkan berlakunya agenda perebutan kuasa.
Berikutan itu, Ismail Sabri yang tujuan utama beliau menghadap itu ialah untuk memaklumkan berkenaan kertas kabinet dan Belanjawan 2023 berikutan kedua-duanya akan berlangsung pada keesokan harinya iaitu hari Jumaat, lantas memberitahu soal pembubaran Parlimen hanya akan dipersembahkan kepada Agong jika beliau sempat berbuat demikian.
Ini kerana, katanya banyak perkara berkaitan kepentingan negara akan didahulukan dalam majlis menghadap itu.
Kemudian, sebagaimana dilaporkan media, soal pembubaran Parlimen tidak disentuh langsung dalam majlis menghadap itu.
Seterusnya, oleh kerana soal pembubaran Parlimen tidak disentuh dalam majlis menghadap itu, malah kemudian Ismail Sabri bertemu pula dengan kepimpinan Top 5 UMNO di WTCKL, khabar angin segera bertebaran bahawa pembubaran Parlimen akan diumumkan pada minggu depan.
Dikhabarkan Ismail Sabri sekali lagi akan menghadap Agong dalam tempoh sehari dua ini sebelum baginda berangkat ke luar negara negara.
Namun pagi tadi, ketika berucap di sambutan Maulidur Rasul peringkat kebangsaan, baginda sekali lagi memperingatkan tentang perlunya rakyat dan semua agensi berkaitan bersiap sedia menghadapi kemungkinan banjir besar pada hujung tahun ini.
Agong bertitah, persediaan itu bukan hanya dalam aspek mengurangkan kesan banjir tetapi merangka satu kaedah bagi memastikan bantuan kepada mangsa dapat diberikan secara terancang, segera dan efektif.
Titah baginda, ini selaras dengan ajaran Islam yang dibawa Rasulullah SAW yang menuntut umatnya untuk sentiasa melakukan persediaan dalam menghadapi sebarang kemungkinan pada masa hadapan.
“Setiap tahun pada bulan November, negara akan berhadapan dengan risiko banjir, malah baru-baru ini Jabatan Meteorologi Malaysia (MetMalaysia) meramalkan Malaysia akan berhadapan dengan hujan lebat serta risiko banjir besar.
“Beta ingin mengingatkan seluruh rakyat untuk memperkemaskan diri dan melakukan persediaan bagi menghadapi fenomena perubahan cuaca yang bakal berlaku kelak,” titah baginda seterusnya.
Dengan dua kali dalam tempoh terdekat baginda memberi peringatan tentang banjir, ini adalah mesej yang cukup jelas bahawa baginda selaku ketua negara amat mengutamakan kepentingan rakyat dan tidak akan bertolak ansur dengan perkara-perkara lain yang boleh dikemudiankan.
Sudah tentu, dalam kedaaan demikian, Ismail Sabri pun yang dengan kedudukannya sebagai Perdana Menteri juga adalah seorang yang mengutamakan kepentingan rakyat, pasti tidak bersedia untuk mempersembahkan cadangan pembubaran Parlimen dalam waktu terdekat ini kepada Agong.
Perdana Menteri malah akan dilihat tidak bersama dengan keprihatinan dan jiwa kasih Agong kepada rakyat jika beliau tunduk kepada tekanan Zahid Hamidi dan bertindak mencadangkan pembubaran Parlimen dalam waktu terdekat ini.
Makna kata, semua pihak, terutama kluster mahkamah UMNO – sabar dan istighfar banyak-banyak dulu – PRU15 hanya sesuai diadakan tahun depan, bukan tahun ini.
Berhentilah daripada terus menekan dan mengasak Perdana Menteri untuk mempercepatkan pembubaran Parlimen.
– ShahbudinHusin 09/10/2022.

4.4

5

votes
Article Rating
Kongsikan artikel ini


PELAWAAN PAS ELAK TIGA PENJURU PENUH MUSLIHAT – ZAHID HAMIDI

Pelawaan PAS untuk mengelak pertembungan tiga penjuru antara parti itu dengan BN dan PH hanya satu taktik yang penuh muslihat, kata Presiden Umno Ahmad Zahid Hamidi.
Pengerusi BN itu berkata sebarang kerjasama dengan PAS perlu bersifat menyeluruh dan tidak boleh melibatkan kerusi-kerusi tertentu sahaja.
“BN menghormati keputusan yang dicapai oleh PAS. Terserah kepada mereka bagaimana mahu bergerak pada PRU akan datang. Jika mereka bersama dengan kita atau tidak, kita tetap berpegang kepada supaya kita tidak mahu untuk secupak tetapi rugi segantang.
“Sebarang keputusan yang akan kita perolehi mesti melihat dari segi keberuntungan yang akan diperolehi oleh BN. Tapi kalau mahu bekerjasama, biarlah bekerjasama

‘totally’,

bukan kerana merundingkan kononnya ada kerusi bagi mengelak pertandingan tiga penjuru dengan PH.
“Kami fikir itu adalah taktikal atau pun muslihat,” katanya ketika diminta mengulas kenyataan Presiden PAS Abdul Hadi Awang bahawa parti itu akan kekal meneruskan usaha

penyatuan ummah

melibatkan Umno dan Bersatu.
Ahmad Zahid berkata demikian pada sidang media selepas merasmikan Perhimpunan Agung MIC ke-76 di Pusat Pameran dan Dagangan Antarabangsa Malaysia (Mitec), hari ini.
Turut hadir, Timbalan Pengerusi BN Mohamad Hasan, Setiausaha Agung BN Dr Zambry Abdul Kadir, Bendahari Agung BN Hishammuddin Hussein, Presiden MIC SA Vigneswaran dan Presiden MCA Wee Ka Siong.
Sebelum ini, terdapat cadangan di kalangan pemimpin PAS bahawa parti itu dan Umno mengelak bertembung tiga penjuru dalam menghadapi PH pada PRU akan datang.
Untuk rekod, pada PRU14 PH menang sekurang-kurangnya 24 kerusi parlimen dalam pertandingan tiga penjuru antara PAS dan Umno walaupun jumlah undi kedua-dua parti melebihi undi yang diperolehi PH.
Zahid bagaimanapun berkata Umno menghormati sebarang keputusan yang diambil oleh PAS.
“Kita menghormati dan tidak akan ada sebarang serangan akan dilakukan.
“Tapi, pastinya sekiranya kita diserang kita akan serang balik dengan fakta,” tegasnya.
Sementara itu, Zahid menafikan bahawa Umno telah menutup pintu perbincangan dengan PAS.
“Kita tidak pernah pun mulakan rundingan. Jadi, tidak bangkit sama ada kita mula atau hentikan rundingan.
“Mereka yang datang kepada kita mereka yang mahu bersama-sama untuk mewujudkan semula Muafakat Nasional (MN).
“Kita berpegang kepada ketetapan dalam perhimpunan agung (Umno) yang lalu, mengatakan bahawa kita mahu terus kekalkan MN dengan mereka.
“Namun, setelah kita ditinggalkan, kita tidak pernah menghalau sesiapa untuk tidak berkawan dengan dan kita pun tidak pernah menjemput sesiapa untuk berkawan dengan kita,” katanya.
Sumber –
https://m.malaysiakini.com/news/638971

5

1

vote
Article Rating
Kongsikan artikel ini


RAKYAT KECEWA, PRU MUSIM BANJIR MANIFESTASI KERAKUSAN UMNO/BN

Respon awal yang diterima susulan pembubaran Parlimen sebagaimana diumumkan Perdana Menteri, Ismail Sabri Yaakob petang tadi ialah rata-rata rakyat kecewa dengan keputusan tersebut.
Hujan lebat juga turun di beberapa negeri mengiringi keputusan itu seolah-olah turut sama bersedih dengan perangai manusia yang lebih mementingkan diri sendiri berbanding nasib orang lain.
Sebaik pengumuman pembubaran itu, saya telah menghubungi beberapa rakan, kenalan dan saudara mara untuk bertanyakan pandangan awal mereka mengenainya.
Saya juga sempat bercakap dengan beberapa pekedai yang saya singgahi sebentar tadi dan mengambil peluang bertanyakan perkara yang sama.
Dalam perjalanan pulang ke rumah, saya turut bertemu dua tiga orang jiran dan kemudian melalui Grup Whatsapp jiran-jiran setaman, saya juga cuba mencuit respon mereka berkenaan PRU yang bakal diadakan dalam tempoh terdekat ini.
Dalam semua respon yang didapati setakat ini, semua mereka – saya ulang – semua mereka, tanpa sembunyi telah melahirkan rasa kecewa dan sedih dengan pembubaran itu.
Kata mereka, kenapalah mereka yang berkaitan tidak memikirkan langsung keadaan negara dan cuaca yang sedang melanda sekarang ini?
Yang lain pula berkata, apa guna Jabatan Meteorologi mengeluarkan kenyataan media dan amaran berkenaan ancaman hujan lebat dan banjir jika orang-orang yang berkuasa tidak memperdulikannya?
Mengapa juga mereka tidak boleh bersabar sedikit sehingga Mac depan untuk mengadakan PRU, sebagaimana diramalkan oleh Jabatan Meteorologi bahawa ketika itu sudah berakhir musim tengkujuh dan hujan lebat?
Secara umumnya, mereka menempelak UMNO dan BN kerana terlalu dan tidak henti-henti memberi tekanan kepada Ismail Sabri agar segera memohon pembubaran Parlimen.
Mereka sebenarnya sedar Ismail Sabri tiada pilihan lain selain akur dengan kehendak UMNO, BN dan Zahid Hamidi.
Ismail Sabri sebenarnya amat disedari oleh banyak pihak tidak begitu mahu PRU diadakan dalam waktu terdekat ini, tetapi kemampuan beliau untuk menahan kehendak dan kerakusan UMNO dan BN untuk berkuasa sepenuhnya dan secara solo begitu terhad sekali.
Maka, itulah yang difahami ramai mengapa pembubaran Parlimen dicadangkan dalam waktu yang tidak sesuai ini.
Kini, dengan cuaca mendung bertarusan sejak beberapa hari lalu dan banjir juga telah berlaku di beberapa negeri, kita berserah kepada Allah sajalah jika selepas ini hujan terus turun tidak henti-henti dan banjir lebih besar berlaku di kebanyakan negeri.
Kalau Shah Alam yang selama ini tidak pernah banjir pun boleh dilanda banjir besar tidak lama sebelum ini, tidak mustahil sesuatu yang tidak terduga juga akan berlaku selepas ini jika itu yang dikehendaki Tuhan.
Kerakusan UMNO dan BN di bawah kepimpinan sedia ada ini memang sukar mahu dikompromi, tetapi mereka boleh diajar jika rakyat bersatu hati dan menolak mereka sekali lagi.
Nasib kita harus kita sendiri yang menentukannya, jangan kita berharap kepada sesiapa selain Yang Maha Kuasa.
– ShahbudinHusin 10/10/2022.

5

3

votes
Article Rating
Kongsikan artikel ini


BERMULA SEMALAM, ZAHID HAMIDI ORANG PALING BERKUASA DI NEGARA INI

Berikutan pembubaran Parlimen berkuatkuasa semalam, Ahmad Zahid Hamidi kini menjadi orang politik paling berkuasa di negara ini.
Kejayaan merealisasikan tekanan membubarkan Parlimen menjadi kenyataan, bermakna bermulalah terbuka gerbang kuasanya.
Dengan kuasa memberi watikah calon ada di tangan beliau, semua calon BN, termasuk Perdana Menteri dan menteri-menteri, untung nasib mereka sekarang ini amat bergantung kepada budi bicara dan kehendaknya.
Walaupun mungkin mustahil beliau tidak memberikan watikah calon kepada Ismail Sabri Yaakob yang kini merupakan “Perdana Menteri caretaker”, apa yang nak disebut di sini ialah kuasa memberi watikah itu adalah keistimewaan yang dimilikinya selaku Presiden UMNO dan Pengerusi BN yang tidak ada pada sesiapa selain beliau pada ketika ini.
Kepada menteri, timbalan menteri dan ahli Parlimen sedia ada, tidak mustahil kedudukan sebahagian daripada mereka sedang dalam penelitian oleh Zahid Hamidi sama ada mereka perlu diberi watikah calon atau sebaliknya.
Kalau tak diberi watikah calon, bererti “bye byelah” untuk bertanding lagi dan terlepaslah dengan sendirinya semua jawatan yang ada dalam kerajaan sekarang ini.
Tambahan lagi kepada menteri, timbalan menteri dan ahli parlimen yang pernah mengkritiknya secara terbuka, mengadakan sidang media membalunnya tanpa segan silu atau sehingga sekarang masih tidak sebulu dengannya, tentu mereka mula susah hati dan resah gelisah sejak semalam lagi.
Bagi yang ada harga diri, mungkin mereka tak kisah sama ada mahu dipilih lagi untuk bertanding atau tidak.
Bagi mereka, semua itu ketentuan rezeki dan Tuhan yang menentukannya.
Namun, bagi yang tebal muka dan ghairah mahu bertanding lagi, tambahan lagi kerana belum puas menikmati kedudukan dalam kerajaan, tidak mustahil ada di antaranya tanpa segan-segan mula menghimpit dan mendekati Zahid Hamidi.
Bukan saja mereka sanggup bertunggu tangga di pejabatnya, barangkali ada juga yang menjejakinya sehingga ke rumah pada waktu malam atau tersembul di muka pintu selepas waktu subuh.
Kalau beliau ada perbicaraan pula, jangan terkejut jika tiba-tiba kelihatan ramai wajah ahli parlimen hadir memberi sokongan, walhal sebelum ini sebelah kaki pun haram mereka tak pernah memijakkan kaki ke mahkamah.
Ketika inilah, bermacam-macam ikrar dan janji taat setia akan sanggup dilafazkan terhadap Presiden UMNO itu, asalkan nama dalam senarai watikah calon tidak diketepikan.
Tanpa jawatan dalam kerajaan, bahkan masih berdepan 47 kes dalam perbicaraan, bertukarnya kedudukan Zahid Hamidi menjadi orang paling berkuasa ketika ini adalah suatu pencapaian yang sangat menakjubkan.
Tidak pernah ada mana-mana Presiden UMNO pernah meraih kemuncak seperti ini kerana sebelum ini semua Presiden UMNO dan Pengerusi BN ketika mereka dikejar oleh ramai orang untuk mendapat watikah calon, termasuk ada yang menangis merayu agar tidak digugurkan, mereka dalam masa yang sama adalah berkedudukan sebagai Perdana Menteri.
Berbeza dengan Zahid Hamidi, beliau tiada apa-apa jawatan dalam kerajaan, manakala jawatan Perdana Menteri disandang oleh Ismail Sabri.
Selepas proses pemberian watikah calon, diikuti penamaan calon dan seterusnya pengundian, Zahid Hamidi selepas keputusan PRU15 diumumkan nanti dan jika ditakdirkan BN mencapai kemenangan, sekali lagi bakal menjadi orang paling berkuasa di negara ini.
Ketika itu, dengan kedudukan sebagai Pengerusi BN, di tangannyalah menjadi penentuan siapa yang bakal dinamakan untuk mengangkat sumpah sebagai Perdana Menteri.
Beliau boleh mengekalkan atau mengenepikan Ismail Sabri sebagai Perdana Menteri, meletakkan Timbalan Presiden UMNO, Mohamad Hasan sebagai calon Perdana Menteri yang baharu atau tidak menamakannya, menamakan mana-mana pemimpin UMNO lain yang dikehendakinya sebagai Perdana Menteri, malah boleh juga mencalonkan dirinya sendiri sebagai Perdana Menteri ke-10.
Lagi pula, meski masih berdepan kes mahkamah dan desas-desus beliau sebagai bakal Perdana Menteri ke-10 sudah sekian lama kedengaran, sekali pun Zahid Hamidi tidak pernah membuat penafian mengenainya.
Kenapa tidak pernah ada penafian dan susah sangatkah untuk Zahid Hamidi menyatakan – Saya tidak mahu sama sekali jadi Perdana Menteri!!
– ShahbudinHusin 11/10/2022.

5

2

votes
Article Rating
Kongsikan artikel ini


LUAHAN2 MARAH DAN KECEWA RAKYAT

Video 1
https://shahbudindotcom.net/wp-content/uploads/2022/10/c2d2437e-bc5d-4b40-91e4-4cd63a8d5ab7.mp4
Video 2
https://shahbudindotcom.net/wp-content/uploads/2022/10/b8e6fe0f-591f-4cf3-9255-6c4e5d1f3ee1.mp4
Video 3
https://shahbudindotcom.net/wp-content/uploads/2022/10/0e8d5f97-3b57-48a4-a6e7-a508b42f38c4.mp4
Video 4
https://shahbudindotcom.net/wp-content/uploads/2022/10/dc06a321-1afc-459e-8c36-c5f8583cba4b.mp4
Video 5
https://shahbudindotcom.net/wp-content/uploads/2022/10/12eebae1-43f3-4604-b7da-1841205f0a21.mp4
Video 6
https://shahbudindotcom.net/wp-content/uploads/2022/10/2d4d76e1-425d-467f-a42e-1017f0c1b4f2.mp4
SELAMAT MENONTON.

4.8

11

votes
Article Rating
Kongsikan artikel ini


PRU MASA UNTUK KITA PERBETUL KEBEJATAN DALAM NEGARA – ANWAR

Assalamu alaykum wa rahmatullahi wa barakatuhu wa salaam mawlid al-rasul.
Kerajaan telah bertindak untuk membubarkan Parlimen, lantas telah memaksa negara untuk menghadapi pilihanraya umum berlatarbelakangkan musim banjir.
Tindakan ini dilihat bertentangan dengan kebijaksanaan yang ditonjolkan Yang di-Pertuan Agong, nasihat dan unjuran yang dibuat peramal kaji cuaca serta keluhan yang disuarakan ribuan rakyat Malaysia.
Biar saya jelaskan dengan lebih lanjut. Pakatan Harapan bersedia untuk menghadapi Pilihanraya Umum Ke-15. Kami telah bersedia untuk berhadapan dengan gerombolan yang telah mencurangi mandat pilihanraya umum yang lalu.
Kami juga bersedia untuk memungkinkan sebuah masa depan yang mampan, makmur serta sebuah pemerintah yang benar-benar prihatin dan punyai sikap belas kepada nasib dan kebajikan rakyat.
Malaysia yang baru di bawah Pakatan Harapan pastinya akan memberi lebih penekanan yang mendalam kepada aspek-aspek ini dan akan berusaha sebaik mungkin bagi mengembalikan keyakinan rakyat.
Saya menerima sepenuhnya keputusan Yang di-Pertuan Agong dalam memperkenan Parlimen dibubarkan kerana Baginda bertindak berdasarkan peruntukan kuasa yang ada seperti yang termaktub di dalam Perlembagaan Persekutuan.
Namun, yang dipersoalkan adalah niat pihak yang berkepentingan yang begitu gelojoh yang mahukan pilihanraya diadakan pada saat sekarang.
Tampaknya kabinet yang paling besar dalam sejarah negara ini tewas dan tunduk kepada tekanan dan kedurjanaan politik yang berkiblatkan kuasa dan wang ringgit.
Langkah ini ternyata suatu penghinaan kepada rakyat Malaysia yang di bawah yang kini terbeban dengan kenaikan harga barang yang tinggi, gaji yang rendah, peluang pekerjaan yang tidak cukup untuk para siswazah, kualiti pendidikan, akses yang sangat rendah kepada kesihatan, simpanan yang tidak munasabah untuk usia persaraan, serta yang paling utama ancaman musibah banjir dan dampak buruk dari kemelut alam dan iklim.
Musim banjir telah pun bermula tatkala sebahagian kawasan di Sabah di bandar-bandar seperti Kota Kinabalu, Tuaran dan Penampang telah ditenggelami air.
Sebahagian kawasan sungai Muar berdekatan Kuala Pilah telah melimpah dan menjejaskan dua kampung dan kawasan sekitar.
Di Baling lapan sungai telah melepasi paras bahaya. Pakar cuaca juga menjangkakan hujan lebat akan berterusan.
Manusia, parti politik dan kerajaan jenis apakah yang berani dan sanggup mempertaruhkan nyawa dan nasib rakyat dengan mengadakan pilihanraya pada saat ini?
Usah kita diperdaya dengan kerajaan yang hanya pentingkan kepentingan mereka yang kononnya bagi memulangkan mandat kepada rakyat.
Ya, benar kita mesti adakan pilihanraya. Sejak pengkhianatan maha durjana yang telah menyebabkan kerajaan Pakatan Harapan jatuh dahulu, rakyat telah lama menantikan saatnya untuk menghukum para pendiri kerajaan pintu belakang dan para pengkhianat.
Tetapi sekiranya pilihanraya yang diadakan akan memberi risiko kepada rakyat Malaysia tatkala mengundi akan menjadi cabaran bagi sesetengah rakyat, maka ia dilihat seperti menipu dan cuba menghalang pengundi dari melaksanakan tanggungjawab mereka.
Kerajaan ini gagal dalam mengemudi negara saat serangan wabak Covid-19 dan mengelak dari melakukan tanggungjawabnya di Parlimen. Kerajaan ini menyebabkan pilihanraya berlaku di Sabah yang menyebabkan wabak Covid-19 terus mengganas di seluruh Malaysia dan 35, 000 rakyat Malaysia terkorban.
Kerajaan ini mengumumkan darurat bagi menggantung fungsi dan peranan Parlimen dari berdepan di Parlimen. Kerajaan yang sama juga bohong kepada rakyat dan negara terkait aplikasi MySejahtera dan skandal Digital Nasional Berhad.
Kerajaan ini juga berdusta berkenaan 1MDB. Ternyata kerajaan yang sama juga menipu tentang pemerolehan Kapal Tempur Pesisir dan juga mengenai membendung kemiskinan dan akses kepada pendidikan dan kesihatan.
Masanya telah tiba untuk membetulkan kecurangan dan kebejatan ini. Tiba masanya untuk kita merampas semula negara ini dari kerakusan perompak dan penindas, serta dari gerombolan yang sibuk memperkayakan keluarga dan kroni mereka, manakala rakyat di bawah terus menderita menanggung kos sara hidup yang terus membengkak.
Tentunya elit politik tidak memahami kesulitan yang dihadapi rakyat saat ini untuk mendukung keluarga mereka. Kepada anak-anak muda yang akan mengundi kelak, saya tekankan bahawa pilihan pada pilihanraya yang akan datang akan memberi kesan yang besar kepada masa depan rakyat dan negara.
Kita perlu buat sehabis baik dalam memastikan negara ini mendepani permasalahan yang mendesak saat ini yakni kos sara hidup yang tinggi, akses kepada pendidikan yang berkualiti, mengembalikan keyakinan kepada ekonomi kita serta memastikan pelaburan yang setara buat Malaysia.
Kita pastinya akan buat yang terbaik dalam melindungi alam sekitar dan mempersiap negara dalam memampan dampak kemelut iklim dan alam sekitar.
Saya telah menjelajah ke seluruh negara dalam beberapa minggu yang lalu dan bertemu ramai orang. Saya terharu tatkala mereka menyuarakan kesungguhan mereka bagi menghukum para konspirator dan dalang Langkah Sheraton. Saya teruja dengan semangat yang dipaculkan.
Walaubagaimanapun, saya mengakui terdapat sebahagian kita yang kecewa dengan sistem politik dan sikap angkuh watak-watak ini menyumbang kepada gejala itu, terutamanya yang merencana dan melakukan pengkhianatan.
Apakah kalian bimbang melibatkan harga barang? Soal pekerjaan? Musim tengkujuh dan banjir? Apakah kalian mahu pendidikan yang berkualiti? Kalian mahu sistem dan akses yang munasabah kepada kesihatan? Justeru itu kita mesti turun mengundi!
Dalam minggu-minggu yang mendatang, mari bersama kita membangkitkan semula semangat untuk menggapai sebuah Malaysia yang lebih baik dan merangkul segala kekuatan yang ada, tidak kira saat kita mahu mencapai kemerdekaan pada tahun 1957, penubuhan Malaysia 1963, atau peristiwa Reformasi 1998 dan juga kemenangan rakyat pada tahun 2018.
Kita tidak ada pilihan tetapi mesti terus konsisten dengan semangat yang jelas, keberanian serta komitmen dalam mempaculkan sebuah Malaysia yang berketerampilan dan kuat.
Malaysia mesti bangkit!
ANWAR IBRAHIM
Pengerusi PH/Presiden Keadilan.

5

1

vote
Article Rating
Kongsikan artikel ini


INI VIDEO WAJIB TONTON UNTUK BAKAL-BAKAL PENGUNDI BN

Sejak semalam tular satu video petikan ucapan Pengerusi BN, Ahmad Zahid Hamidi dalam suatu program MIC yang diadakan menjelang pembubaran Parlimen, baru-baru ini.
Khusus kepada bakal-bakal pengundi BN, mereka wajib menonton video tersebut dan mengetahui kenapa Zahid Hamidi mahu sangat-sangat BN menang pada PRU15 akan datang.
Tuan-tuan dan puan-puan, dengarkan bait-bait ucapan Zahid Hamidi itu, mereka nak BN menang bukan untuk membela rakyat atau memajukan negara ini, tetapi untuk menyelamatkan tengkuk mereka semata-mata.
Sebab itu, kata beliau, BN mesti menang PRU15 nanti yang dianggap ibu segala pilihan raya.
Kalau tidak ada berbuat apa-apa yang salah, kenapa takut dengan kemenangan pihak lawan?
https://shahbudindotcom.net/wp-content/uploads/2022/10/fb304d5f-a5d3-42ec-98c7-dfa65ddb6232.mp4
Apakah dengan kemenangan BN, ia bererti mereka akan menggunakan kuasa politik untuk menutup semua salah laku yang telah dilakukan?
Dengarkan juga nama-nama yang disebut Zahid Hamidi itu, apakah ia bermaksud semua mereka itu sudah ada kekotoran dan perlakuan melanggar undang-undang yang sedia menanti?
Maknanya, undi rakyat yang diharapkan memenangkan BN nanti hanyalah untuk menyelamatkan mereka itu, termasuk Zahid Hamidi sendiri yang belum selesai perbicaraan berkaitan pecah amanah dan penggubahan wang haram dana Yayasan Akalbudi.
Terjawablah juga kenapa UMNO beria-ia mahu PRU disegerakan, walau di musim tengkujuh dan mungkin banjir sedang melanda sekali pun.
Berdasarkan pengakuan Zahid Hamidi tentang tujuan kemenangan BN itu, apa jadi akhirnya kepada nasib rakyat?
Ternyata rakyat bukanlah keutamaan perjuangan dan tujuan kemenangan mereka.
Masih sanggupkah tuan-tuan dan puan-puan memberi undi kepada BN?
– ShahbudinHusin 12/10/2022.

5

6

votes
Article Rating
Kongsikan artikel ini


ZAHID HAMIDI KINI SUDAH JADI BEBAN KEPADA BN, LEBIH BAIK TIDAK BERTANDING LAGI

Susulan tularnya video ucapan Zahid Hamidi di Perhimpunan Agung MIC yang menyebut kemenangan BN dalam PRU15 adalah penting untuk mengelakkan pemimpin-pemimpin gabungan itu daripada didakwa di mahkamah, ini bermakna satu lagi beban baru muncul berkaitan Pengerusi BN itu.
Ucapan beliau itu memberi gambaran kemenangan BN cuma untuk digunakan sebagai perisai bagi mengelakkan pendakwaan di mahkamah terhadap pemimpin-pemimpin yang bermasalah, bukan sama sekali untuk memperjuangkan masalah rakyat.
Bersandarkan ucapan Zahid Hamidi itu juga, manifesto BN kali ini sudah boleh difokuskan kepada satu agenda saja – menyelamatkan pemimpin-pemimpin kami yang pecah amanah dan suka makan rasuah daripada pendakwaan di mahkamah.
Jika sebelum ini Zahid Hamidi diketahui memang merupakan beban kepada BN kerana masih mempunyai 47 kes mahkamah yang sedang berjalan dan kemudian diikuti sikapnya yang berterusan menekan serta mendesak Perdana Menteri agar segera membubarkan Parlimen yang mana tindakan itu difahami lebih untuk menyelamatkan dirinya kerana dijangka keputusan kesnya akan diketahui sebelum tibanya tahun 2023, beban yang baru ini menjadikan BN sebenarnya lebih bermasalah lagi untuk meraih kemenangan.
Dengan reaksi netizen yang semuanya amat negatif terhadap kandungan ucapan beliau itu dan ia kini disebarkan secara meluas melalui pelbagai medium media sosial yang lain, yang nyata kebencian kepada BN bakal bertambah lagi.
Beberapa pemimpin UMNO yang ditanya reaksi mereka turut geleng kepala dengan intipati ucapan Zahid Hamidi yang ditafsir menggambarkan apa yang ada dalam hatinya.
Kata mereka, ucapan itu makin melemahkan BN dan menyediakan laluan lebih sukar untuk meraih kemenangan.
“Siapa yang mahu mengundi BN jika Pengerusi BN sendiri bercakap secara terang bahawa kemenangan dalam PRU15 adalah bagi mengelakkan mereka didakwa di mahkamah.
“Ini secara langsung memberi gambaran semua pemimpin utama BN yang beliau sebutkan namanya itu memang bermasalah dan ada kes perlanggaran undang-undang yang telah dilakukan,” ujar seorang pemimpin UMNO dari sebuah bahagian di utara tanahair.
Dalam keadaan tersebut, mahu tidak mahu, beban sebenar dan terbesar bagi BN di ketika ini ialah ada pada Zahid Hamidi sendiri.
Dengan kes mahkamahnya, tindakannya sentiasa menekan Perdana Menteri sehingga kerajaan jadi tidak stabil, malah Agong sendiri melahirkan kekecewaan atas ketidakstabilan itu dan kini ucapannya mahu menggunakan kuasa politik bagi melindungi pendakwaan di mahkamah, termasuk dirinya sendiri, semua itu sudah cukup sebagai bahan untuk dijaja sebagai hadaman kepada rakyat untuk mereka menolak BN.
Sebagaimana dalam PRU14 lalu, beban itu adalah milik Najib Razak dan dengan kesatuan hati yang ditunjukkan rakyat, BN akhirnya dapat dikalahkan dalam pilihan raya tersebut berikutan kedegilannya enggan berundur.
Maka, tidak mustahil dengan beban itu kini milik Zahid Hamidi, BN bakal ditumbangkan sekali lagi.
Ia kecuali dapat dielakkan jika Zahid Hamidi memutuskan dirinya tidak bertanding lagi.
Selagi beliau masih bertanding dalam PRU15 nanti, beban tersebut tidak akan berkurangan, malah menjadi suatu kelebihan kepada pihak lawan untuk mengajak rakyat menolak BN bagi tujuan memberi hukuman kepadanya.
Zahid Hamidi kini harus sedar beban besar yang ada pada dirinya itu dan hanya dengan beliau tidak bertanding saja beban itu dapat ditiadakan, seterusnya mungkin memberi laluan lebih selesa untuk BN mencapai kemenangan.
Percayalah, jika Zahid Hamidi tetap bertanding juga, cukup dengan dipertontonkan video itu saja sudah mencukupi untuk pakcik dan makcik di kampung-kampung menolak dan membenci BN.
Mereka memberi undi dengan harapan nasib mereka dibela, bukan sebagai laluan bagi pelahap rasuah dan pecah amanah diberi ruang terus bermaharajalela.
– ShahbudinHusin 12/10/2022.

4.8

8

votes
Article Rating
Kongsikan artikel ini


APA SUDAH JADI DENGAN PAK SHEIKH?

Beberapa hari lalu, media melaporkan bahawa GTA atau Gabungan Tanah Air menyatakan keterbukaannya untuk bekerjasama dengan mana-mana parti yang menentang UMNO, termasuk PH dalam menghadapi PRU15 akan datang.
Menurut Pengerusi GTA, Tun Mahathir Mohamad, pihaknya sanggup berbuat demikian demi untuk menyelamatkan negara ini daripada pentadbiran parti tersebut.
“UMNO sebuah parti yang langsung tidak mengambil berat masalah rakyat dan mereka hanya mahu (jawatan) perdana menteri serta menjadi kerajaan,” katanya.
Susulan itu, di bawah ini adalah respon Anwar Ibrahim pada semalam mengenai tawaran Tun Mahathir itu.
Kata Anwar, beliau tidak mahu lagi melayan sebarang tawaran daripada Tun Mahathir untuk bekerjasama dalam menghadapi PRU14 nanti.
Anwar berkata, ini kerana pendirian bekas perdana menteri itu selalu berubah-ubah.
“Tidak mengapalah. Kita terus pantau sebab minggu depan beliau akan bagi (pendirian) berbeza, jadi kita dengar dan beri penghormatan,” katanya selepas mempengerusikan mesyuarat Majlis Presiden PH di Ibu Pejabat PKR di sini.
Bagaimanpun, hari ini, kenyataan Anwar berbeza sekali dengan pendiriannya semalam itu.
Katanya, selepas sidang media di ibu pejabat PKR hari ini, ruang kerjasama untuk mereka bekerjasama masih lagi terbuka.
Bagaimanapun, katanya, Tun Mahathir mesti komited dengan prinsip perjuangan PH.
“Kami (PH) komited dalam melaksanakan agenda reform (pembaharuan), melawan gejala rasuah dan penyalahgunaan kuasa.
“Sesiapa saja yang bersetuju dengan prinsip ini, boleh datang dan berbincang kami. Ruang adalah terbuka,” katanya lagi.
Aikkk….baru dalam tempoh tak sampai 24 jam sudah boleh berubah pendirian?
Apa sudah jadi dengan Pak Sheikh kita ni?
Masih lagi nak percaya dengan Tun Mahathir?
Tak serik-serik lagi?
– ShahbudinHusin 13/12/2022.

4.3

7

votes
Article Rating
Kongsikan artikel ini


KERJASAMA P/RAYA PH DENGAN MUDA SUATU STRATEGI YANG BAIK

PH dan Muda akhirnya setuju menjalinkan kerjasama politik dalam menghadapi PRU15 akan datang ini.
Bagaimanapun, kerjasama itu hanya dalam bentuk pakatan pilihanraya saja dan bukan Muda menjadi ahli komponen PH.
Menurut Anwar Ibrahim yang merupakan Pengerusi PH, ini kerana untuk menjadi parti komponen dalam gabungan itu, ia perlu mendapat kelulusan Jabatan Pendaftaran Pertubuhan (ROS).
“Dengan itu, keputusannya kita boleh teruskan kerjasama dengan Muda.
“Setakat ini hanya electoral pact (pakatan pilihan raya) saja sebab kalau nak menjadi ahli rasmi (gabungan) kena mendapat kelulusan ROS.
“Saya tak fikir ROS akan luluskan apa-apa dalam keadaan sekarang,” ujar beliau.
Sehubungan itu, kata Anwar, PH dan Muda perlu menghalusi beberapa butiran dalam kerjasama mereka seperti rundingan kerusi dan logo.
Sesungguhnya keputusan PH itu adalah sesuatu yang baik dan bersesuaian dalam usaha memenangi PRU15 akan datang.
Dengan bekerjasama dengan Muda, PH bukan saja menambah kekuatannya, malah menunjukkan sikap keterbukaannya terhadap parti yang diterajui golongan muda profesional itu untuk sama-sama membina masa depan negara.
Berbanding menolak bekerjasama dengan Muda yang bererti mengenepikan golongan muda, ia akan lebih menunjukkan PH sebagai gabungan yang tertutup dan tidak terbuka.
Maka, adalah diyakini, dengan menjalinkan kerjasama dengan Muda itu, lebih ramai pengundi muda, terutama pengundi 18 tahun akan lebih berminat untuk menyokong PH.
Begitu pun, Muda mesti melipatgandakan lagi usaha dan kerjanya ke arah itu bagi menunjukkan impak yang berkesan dalam kerjasama yang dijalinkan itu.
Jika itu dapat digerakkan bersama-sama dengan sayap pemuda dalam PKR, DAP dan Amanah, tidak diragui lagi bahawa gelombang sokongan muda akan lebih memihak kepada PH pada PRU kali ini.
Yang penting untuk dicapai dalam mana-mana PRU, terutama PRU15 akan datang ini ialah kemenangan.
Untuk menang dalam pertandingan, PH perlu meramaikan kawan dan mengurangkan musuh, asalkan mereka sedia menerima konsep perjuangan PH dan tidak menuntut yang bukan-bukan.
Soal remeh temeh atau syak wasangka kepada Muda harus diketepikan dahulu kerana yang penting ialah mencari kemenangan.
Menerima Muda sebagai rakan kerjasama adalah memenuhi keperluan itu dan akan menjadikan PH lebih berwibawa di mata rakyat untuk menerajui negara ini.
– ShahbudinHusin 13/10/2022.

5

3

votes
Article Rating
Kongsikan artikel ini


PAS TOLAK UMNO KERANA ADA PEMIMPINNYA ‘GELENYAR’ TAK SEDAR DIRI – HADI AWANG

Presiden Pas, Abdul Hadi Awang menganggap kerjasama yang dijalin PAS dengan Umno-BN ibarat “durian mentah” yang boleh menyebabkan seseorang mengalami perut kembung jika dimakan.
Menjelaskan alasan mengapa PAS memilih Perikatan Nasional (PN) berbanding menjalin kerjasama dengan BN, Abdul Hadi berkata partinya tidak dapat menerima Umno yang “keruh”.
“Kita (PAS) tak bersama dengan BN kerana ada keruh…. keruhnya masih ada penerima rasuah. Lepas tu rakus pula nak perintah lagi. (
“(Padahal) kita baru tolong bantu jatuhkan PH (Pakatan Harapan),” katanya ketika meyampaikan kuliah mingguan di Marang, Terengganu hari ini.
Abdul Hadi berkata demikian sebagai penjelasan kepada pendirian PAS memilih untuk mengukuhkan PN – yang ditunjangi parti itu dan Bersatu – berbanding Muafakat Nasional (MN) bersama Umno.
Semalam Abdul Hadi juga menerangkan PAS akan berunding mengenai pembahagian kerusi dalam kalangan komponen PN – bermakna pertembungan mereka dengan Umno-BN tidak dielakkan.
PAS sebelum ini berkali-kali menegaskan mahu mempertahankan ‘agenda perpaduan ummah’ dengan mendamaikan BN dan PN yang bertelagah.
Mengulas lanjut berhubung keputusan PAS semalam, Abdul Hadi hari ini berkata walaupun tindakan itu merupakan jalan sukar tetapi ia adalah yang terbaik buat mereka.
Katanya buat masa ini PAS mahu menjernihkan gabungan mereka bersama PN yang sepakat untuk menolak “pemberi serta penerima rasuah”.
Ahli parlimen Marang itu juga mengakui untuk mencapai kemenangan mudah, Umno-BN adalah pilihan yang lebih baik buat PAS kerana gabungan tersebut memang memiliki ramai penyokong.
“Tapi kita tak (boleh) gopoh. Macam buah durian – jangan dikait cepat sangat, kalau tak masak nanti kembung perut.
“Biar masak betul-betul dulu. Saya tahu ada orang PAS yang tak tahan dah, dah terliur nak makan durian.
“Durian mentah lagi… kena sabar dulu biar masak molek dulu,” katanya dalam kuliah yang turut disiarkan secara langsung di Facebook.
Dalam kuliahnya itu, Abdul Hadi turut membangkitkan isu royalti minyak di negeri pimpinan PAS serta dakwaan isu air melibatkan Kelantan, selain mendakwa BN gagal melaksanakan tanggungjawab sepatutnya dalam Islam meskipun pernah mentadbir negara lebih lima dekad.
Mengenai isu Kelantan, Abdul Hadi meminta rakyat negeri itu bersabar dan mereka sudah melakukannya selama ini walaupun “didera” selama puluhan tahun olen BN.
“Di dalam Umno ni masih ada yang gelenyar (gatal) lagi yang tak sedar. Ni masalahnya (bila ada) kekeruhan.
“Bukan kita nak bermusuh (dengan Umno-BN), tak bermusuh… tapi kerana ada ‘keruh’ ni kita tangguh dulu.
“Jadi kita ambil pendekatan jernihkan keadaan. Banyak orang pujuk saya (dari pangkat) setinggi-tinggi dan serendah-rendah mari (datang) pujuk saya (minta) gabunglah dengan BN,” katanya.
Sumber –
https://m.malaysiakini.com/news/639548

5

1

vote
Article Rating
Kongsikan artikel ini


PENJELASAN PKR TENTANG KERJASAMA DENGAN MAHATHIR

Saya meneliti beberapa laporan media yang membayangkan bahawa Presiden KEADILAN dan Pengerusi Pakatan Harapan, DS Anwar Ibrahim, bersedia dan terbuka untuk bekerjasama dengan GTA atau PN.
Ini tidak benar. Pendirian KEADILAN dan Pakatan Harapan amat jelas, iaitu fokus utama kami adalah untuk memperkukuh Pakatan Harapan itu sendiri.
DS Anwar Ibrahim telah menyatakan bahawa sebarang kerjasama dengan mana-mana parti menjelang PRU15 tidak hanya tertumpu kepada usaha menumbangkan UMNO-BN tetapi mesti berteraskan prinsip-prinsip agenda reformasi, tatakelola yang baik, dan melawan rasuah.
Oleh itu, KEADILAN tiada hasrat untuk mengadakan perbincangan kerjasama pilihanraya dengan GTA dan PN.
Fahmi Fadzil
Ketua Penerangan KEADILAN

5

5

votes
Article Rating
Kongsikan artikel ini


SELARI DENGAN AMARAN ZAHID HAMIDI DI HIMPUNAN MIC, MEMBEBASKAN NAJIB SEPATUTNYA JADI MANIFESTO UTAMA BN

Walaupun berada di penjara dan berstatus banduan, UMNO Bahagian Pekan dilaporkan masih meletakkan nama Najib Razak sebagai calon dalam PRU15 akan datang.
Najib disenaraikan bersama empat yang lain untuk bertanding di kerusi Parlimen Pekan.
Keputusan UMNO Bahagian Pekan yang dianggap pelik itu lantas membuatkan Ketua Pembangkang, Anwar Ibrahim menyindir agar mereka diberikan sesalinan buku Perlembagaan Negara ini.
“Peguam UMNO juga seharusnya memberi nasihat kepada UMNO Bahagian Pekan,” tambah Anwar lagi.
Namun demikian, di sebalik itu diberitakan isu untuk membebaskan Najib tidak akan diletakkan sebagai sebahagian daripada manifesto BN dalam PRU15 kali ini.
Ketua Pemuda UMNO, Dr Asyraf Wajdi Dusuki dipetik sebagai berkata, perkara itu tidak pernah menjadi perbincangan dalam BN.
Katanya, BN tidak akan meniru seperti apa yang pernah dilakukan PH dalam PRU14 lalu yang menjadikan pembebasan Anwar sebagai antara manifestonya.
Lalu, di mana sebenarnya pembelaan UMNO dan BN terhadap pemenjaraan Najib?
Bukankah sebelum ini UMNO dilaporkan begitu sedih dan kecewa dengan nasib yang menimpa bekas Perdana Menteri itu?
Kalau sedih dan kecewa, kenapa tidak dibela?
Habis, untuk apa UMNO dan BN menang PRU15 nanti?
Sepatutnya, jika UMNO dan BN benar-benar sedih dan kecewa dengan pemenjaraan Najib yang kononnya dicampuri banyak elemen ketidakadilan, membebaskan bekas Presiden UMNO itu mesti menjadi antara agenda utama dalam manifesto yang akan dibentangkan kepada rakyat.
Lagi pun, menjadikan pembebasan Najib sebagai manifesto adalah selari dengan ucapan Presiden UMNO, Ahmad Zahid Hamidi di Perhimpunan Agung MIC baru-baru ini yang menekankan bahawa BN mesti menang dalam PRU15 akan datang untuk mengelakkan pemimpin-pemimpin BN daripada didakwa didakwa di mahkamah.
“Kalau BN kalah dalam PRU15 nanti, nasib kita akan jadi lebih buruk daripada PRU14 lalu.
“Bukan saja saya, Tok Mat (Timbalan Presiden UMNO), Tan Sri Vicky (Presiden MIC), Saravanan (Timbalan Presiden MIC), Wee Ka Siong (Presiden MCA), Hishammuddin – semuanya dalam senarai untuk didakwa,” demikian antara amaran Zahid Hamidi.
Untuk itu, Zahid Hamidi yang masih berdepan 47 kes perbicaraan di mahkamah memberi amaran, BN tiada pilihan lain melainkan mesti menang dalam PRU15 nanti.
Tetapi, kenapa dengan kemenangan dominan BN yang begitu diharap-harapkan itu, hanya nama-nama tersebut saja yang ingin dibela?
Mengapa Najib diketepikan?
Bukankah kesalahan Najib juga berkaitan rasuah dan pecah amanah, sama dengan kebimbangan Zahid Hamidi terhadap kemungkinan pendakwaan dikenakan kepada nama-nama yang disebutnya itu?
Ini sudah tidak adil!!
Ataukah ini membayangkan jika selepas BN menang nanti, Najib akan terus dibiarkan berada lebih lama dalam penjara supaya yang berkuasa di luar tidak tergugat kuasa mereka?
– ShahbudinHusin 14/10/2022.

5

3

votes
Article Rating
Kongsikan artikel ini


BIARKAN TIGA ATAU EMPAT PENJURU, PRU15 BUKAN SAJA UNTUK HALANG KLEPTOKRAT, TAPI JUGA UNTUK BENAM KATAK DAN PENGKHIANAT

Di sebalik keinginan Tun Mahathir Mohamad agar parti-parti pembangkang saling bekerjasama bagi menumbangkan BN mendapat sambutan agak dingin dan meskipun Anwar Ibrahim juga memutuskan tidak akan menjalin sebarang hubungan, baik dengan PN mahu pun GTA, riuh rendah suara penganalisis dan ahli akademik yang mahukan penyatuan blok pembangkang masih lagi kuat kedengaran.
Mereka secara umumnya memberi ingatan, tanpa saling bekerjasama, blok pembangkang tidak akan berjaya merebut kuasa dan hanya memberi laluan lebig selesa untuk BN berkuasa semula.
Disarankan juga, meskipun berbeza pendapat dan pendirian, semua parti pembangkang mesti berlapang dada dan bersatu hati untuk satu perkara – menghalang BN jadi kerajaan semula.
Benarkah hanya dengan penyatuan pembangkang saja BN boleh dikalahkan?
Apakah menumbangkan BN satu-satunya matlamat tunggal yang maha penting yang wajib dicapai bagi blok pembangkang, khususnya PH dan ia mengatasi semua keutamaan yang lain?
Memang benar bahawa menjadi kerajaan, menumbangkan BN dan mengelakkan kleptokrat berkuasa semula adalah misi penting bagi blok pembangkang, tetapi PH jangan lupa kepada persoalan lain iaitu keserabutan politik yang berlaku hari ini adalah disebabkan pengkhianatan dan kerana ada ahli politik yang tidak malu menjadi katak.
Semua itu berlaku disebabkan tamak kuasa, dengki, iri hati, dendam tak berkesudahan dan pelbagai elemen busuk hati lain yang bersarang dalam jiwa mereka yang berkenaan.
Mereka lupa atas tiket apa mereka dipilih rakyat serta kerana apa rakyat mengundi mereka.
Disebabkan semua perangai jahat itu, maka kerajaan PH yang dipilih melalui undi rakyat lebih rela dijatuhkan sehingga membuka laluan kepada parti yang kalah menjadi kerajaan.
Jika PH setuju menjalin kerjasama, baik dengan PN atau GTA untuk menghadapi PRU15 akan datang, bermakna mereka rela memberi nyawa kepada pengkhianat dan katak untuk bernyawa semula.
Sementara UMNO dilihat begitu tegas menolak untuk bekerjasama dengan Pas semata-mata kerana tidak mahu menyelamatkan katak-katak yang telah melompat ke kolam Bersatu, di manakah maruah PH jika masih berlapang dada sedia menerima pengkhianat untuk tidur sebantal dengan mereka dalam satu kelambu?
Lebih buruk sebenarnya, setelah diselamatkan nanti dan katalah BN berjaya ditumbangkan, apa jadi kepada blok pembangkang akhirnya?
Tidakkah sesama mereka akan bergaduh semula dan sudah tentu, tajuk paling mudah untuk dijadikan bahan pergaduhan ialah Anwar Ibrahim mesti memberi laluan kepada orang lain yang tak pernah puas berkuasa untuk jadi Perdana Menteri sekali lagi?
Dalam erti kata lain, perbalahan dan dunia politik negara akan menjadi kotor semula hanya kerana blok pembangkang setuju untuk saling bekerjasama bagi menjatuhkan BN itu.
Atas sebab itu, PH mesti tegas menolak sebarang bentuk kerjasama atau cadangan berbaik semula dengan golongan pengkhianat dan mereka yang pernah menjadi katak sebelum ini.
PRU15 bukan saja medan untuk mencari kuasa bagi memulihkan negara dan melaksanakan reformasi serta menghalang kleptokrat kembali memegang kuasa, malah juga bagi membersihkan politik negara ini daripada kekotoran yang disebabkan oleh pengkhianatan dan kegemaran melompat parti.
Golongan tersebut lebih mungkin dapat disingkirkan dan dibenam kariernya jika PH tidak menerima mereka sebagai rakan kerjasama.
Hanya dengan menyingkirkan mereka daripada memenangi sebarang kerusi saja dapat menjadikan politiik negara selepas ini berada di tangan mereka yang suci hati, murni perjuangannya serta setia kepada parti.
Jangan bimbang jika PRU15 nanti berlangsung sama ada tiga atau empat penjuru, bahkan jangan lupa PH menang pada PRU14 dulu pun melalui pertandingan tiga penjuru.
Mereka yang takut pertandingan banyak penjuru kononnya akan memberi kelebihan kepada BN sebenarnya lebih takut mereka tiada peluang langsung dalam mengutip kemenangan.
Percayalah, pengundi lebih memilih parti yang ada prinsip perjuangan dan tidak bersekongkol dengan pengkhianatan serta pelompat-pelompat katak berbanding parti yang sanggup mengorbankan nilai-nilai murni sendiri demi mengejar kilauan fatamorgana kuasa semata-mata.
Malah dengan kekal berpegang kepada prinsip itu, bukan saja penyokong sedia ada tidak lari, pengundi atas pagar juga mungkin lebih teruja dan terghairah untuk turut sama memastikan lakaran kejayaan yang diburu PH menjadi kenyataan.
Ketegasan PH menolak untuk bekerjasama dengan pengkhianat dan katak juga selari dengan usaha mereka mengadakan MOU dengan kerajaan sehingga terlaksananya akta lompat parti.
Sudah tentu akta lompat parti akan menjadi sampah di mata rakyat jika PH akhirnya memutuskan bekerjasama dengan kelompok yang dibadannya ada cop sebagai pengkhianat dan pernah menjadi katak.
Untuk menggapai kemenangan, yang jauh lebih penting ialah terus bekerja kuat dan pastikan peratusan keluar mengundi melebihi 80 peratus, selain kekal dengan prinsip, bukan dengan memeluk semula pengkhianat dan katak yang pernah menikam belakang sebelum ini.
– ShahbudinHusin 15/10/2022.

5

7

votes
Article Rating
Kongsikan artikel ini


ZAHID HAMIDI DAN TOK MAT YANG TAK BERSIH WAJAR UNDUR DIRI, ISMAIL SABRI LEBIH BERWIBAWA KEPALAI KEMPEN BN

Berdasarkan pengakuan Ahmad Zahid Hamidi dalam ucapannya di Perhimpunan Agung MIC beberapa hari lalu, bukan saja dirinya yang diakuinya tidak bersih, tetapi juga beberapa pemimpin BN lain termasuk Timbalan Presiden UMNO, Mohamad Hasan.
Katanya, Mohamad atau Tok Mat adalah termasuk dalam senarai menunggu untuk didakwa.
Dirinya yang sedang dalam perbicaraan mungkin mudah difahami apa yang tidak bersihnya itu, tapi barangkali Zahid Hamidi juga tahu apa yang tak bersihnya timbalannya itu.
Kalau tidak, takkan beliau berani menyebutnya secara terbuka dan di depan kamera.
“Kalau kita kecundang, nasib kita lebih buruk daripada PRU14 lalu, bukan saja saya akan kena dakwa, tetapi juga Tok Mat yang namanya turut dalam senarai untuk didakwa sama.
“Bagi mengelakkan semua itu, BN mesti menang dengan dominan dalam PRU15 akan datang,” ujar beliau yang videonya itu sekarang ini tular bertebaran hingga ke ceruk pedalaman kampung di seluruh negara.
Dengan apa yang diucapkannya itu yang semua orang faham bahawa beliau dan Tok Mat adalah tidak bersih, kedua-dua mereka sebenarnya tidak patut lagi mengepalai kempen BN dalam PRU15 ini.
Zahid Hamidi ialah Presiden UMNO dan Pengerusi BN, manakala Tok Mat adalah Timbalan Presiden UMNO, Timbalan Pengerusi BN dan Pengarah Pilihan Raya BN.
Keberadaan kedua-duanya yang diakui sendiri tidak bersih oleh Zahid Hamidi itu pasti menjadi persoalan di mata pengundi, lebih-lebih lagi jika mereka turut bertanding sebagai calon.
Mereka bukan saja meletakkan BN dalam keadaan yang diragui, bahkan dengan bertanding pula, ia menjadikan seolah-olah mereka ada kepentingan dalam kemenangan yang ingin dicapai BN iaitu untuk melepaskan diri daripada pendakwaan.
Oleh kerana video ucapan Zahid Hamidi itu sudah tersebar luas ke seluruh negara , selain rakyat di bandar dan separa bandar lebih dulu menontonnya, malah pengundi di luar negara juga dapat menontonnya, ini dengan sendirinya meletakkan peluang kemenangan BN tidaklah lagi secerah seperti sebelum ini.
Tidak ada pengundi mahu memberi undi kepada BN lantaran mereka sedar kemenangan yang dicapai hanya akan digunakan bagi mengelakkan diri kedua-dua pemimpin itu khususnya daripada sebarang pendakwaan.
Bagi mengelakkan nasib buruk menimpa BN, Zahid Hamidi dan Tok Mat bukan saja tidak wajar bertanding lagi, malah wajib menyerahkan tugas mengepalai kempen BN bagi PRU15 ini kepada Perdana Menteri, Ismail Sabri Yaakob
Sebagai Perdana Menteri dan “poster boy”, Ismail Sabri mampu membawa lebih keyakinan kepada BN jika beliau diamanahkan memikul tanggungjawab tersebut berbanding Zahid Hamidi dan Tok Mat yang tidak bersih itu.
Lebih berwibawa lagi, tidak seperti Zahid Hamidi yang masih ada kes mahkamah dan dirinya diakui sendiri tidak bersih bersama dengan Tok Mat, Ismail Sabri sebaliknya tiada apa-apa kes yang mencalarkan imejnya.
– ShahbudinHusin 15/10/2022.

5

3

votes
Article Rating
Kongsikan artikel ini


TUN MAHATHIR TIDAK LAGI RELEVAN, SIAPA YANG BERSAMANYA BERERTI MENEMPAH KEKALAHAN

Entah untuk kali yang ke berapa, semalam Tun Mahathir Mohamad sekali lagi menyeru agar parti-parti pembangkang bersatu dan melupakan permusuhan lalu.
Kata beliau, parti-parti pembangkang akan tewas jika mereka tidak bekerjasama.
“Kita berpendapat kalau parti-parti lawan ini berpecah, kita akan kalah.
“Jadi kita kena fikir sama ada kita lupakan permusuhan antara kita seperti dalam PRU14 untuk kalahkan orang yang lebih buruk,” demikian hujahnya.
Dalam soal bekerjasama ini, jika diperhatikan hanya Tun Mahathir bagi pihak GTA dan Pejuang saja yang bersungguh-sungguh serta berkali-kali membuat saranan sedemikian.
Bagi pihak PH, mereka sudah pun membuat kenyataan tidak akan bekerjasama, baik dengan GTA atau pun PN.
Mahiaddin Md Yasin selaku Pengerusi PN menyambut penegasan PH itu dengan membalas mereka juga tidak akan bekerjasama dengan PH.
Sebelum itu, PN juga telah memutuskan UMNO dan BN sebagai musuh mereka dalam PRU15 akan datang ini.
Bagi Pas, salah satu anggota PN, walaupun ada usaha menghidupkan semula MN, parti itu akhirnya memuktamadkan untuk kekal bersama PN dan menolak untuk bekerjasama UMNO.
Malah, jika sebelum ini Hadi Awang melabel UMNO sebagai “itik patah kaki”, kali ini beliau menggelar parti pimpinan Zahid Hamidi itu seumpana “durian mentah”.
Sebelum itu, Hadi juga menegaskan tidak akan bekerjasama dengan PH.
Sementara UMNO dan BN, gabungan itu sudah sekian lama memutuskan untuk bergerak solo dan tidak mahu bekerjasama dengan sesiapa.
Maknanya, pihak yang sentiasa terbuka dan teringin sangat bekerjasama dengan pihak lain hanyalah Tun Mahathir dan GTA saja.
Sebab apa?
Sebabnya bukanlah kerana mereka begitu bimbang UMNO dan BN tidak dapat dikalahkan, tetapi kebimbangan yang lebih besar ialah tiada kerusi yang GTA mampu menangi.
Pelbagai penganalisa dan pemerhati politik telah meramalkan GTA bukan saja tidak mampu memberi cabaran dalam PRU15 akan datang ini, malah diramalkan Tun Mahathir sendiri bakal kecundang di kerusi Langkawi, melainkan jika ada kesepakatan dan bekerjasama dengan pembangkang lain.
Makna kata, kerjasama yang diinginkan oleh Tun Mahathir dan GTA lebih bertujuan untuk mereka menumpang kekuatan orang lain agar kemenangan menjadi lebih mungkin.
Begitu pun, penyatuan pembangkang tidak menjamin mereka benar-benar mampu mengalahkan UMNO dan BN jika di dalamnya masih ada Tun Mahathir.
Beliau kini adalah sokok politik paling dibenci dan penuh toksid berikutan sejarah mungkir janji, khianat dan gila kuasa tanpa had yang ada dalam dirinya, meskipun di kemuncak krisis peralihan kuasa dahulu, Anwar Ibrahim sudah sedia beralah dan memberi laluan kepadanya untuk terus menjadi Perdana Menteri selagi dia mahu.
Tetapi rancangannya untuk menubuhkan kerajaan perpaduan dan melupakan terus janji peralihan kuasa tidak pernah padam sehingga akhirnya bertindak solo meletakkan jawatan dengan tujuan sebenar untuk berkuasa dengan lebih lama.
Dengan itu, Tun Mahathir sebetulnya sudah tidak relevan lagi untuk apa juga percaturan politik semasa kerana tiada siapa mahu dipatuk ular dengan sengaja sebanyak dua kali.
Dalam keadaan sekarang, keberadaan bekas Perdana Menteri itu jika bersama blok pembangkang lebih mungkin menyebabkan ramai pengundi tidak keluar mengundi kerana benci, malah akan mendorong penyokong pembangkang sendiri memboikot peti undi.
Tiada siapa lagi mahu mempercayai dan menyokong beliau yang penuh toksid itu, walaupun baru-baru ini Tun Mahathir berkata, bellau adalah seorang yang baik.
Umpama dialog dalam filem Madu Tiga karya P. Ramlee – Baik? Baik ada makna tu!!
Dalam PRU15 akan datang ini, bersendirian sudah pasti akan membuatkan GTA serta Tun Mahathir kecundang dan kalau ada parti-parti pembangkang mahu bersama dengan beliau, mereka juga bakal kecundang sama.
Pilihan terbaik cuma satu, jauhi GTA dan biarkan beliau ditimpa kekalahan kerana ketiadaan Tun Mahathir di pentas politik selepas ini nanti adalah suatu kebaikan yang mampu menyuburkan politik sihat di negara ini.
Tiada lagi pengkhianatan, tiada lagi janji peralihan kuasa dan beliau pun tak perlu lagi mungkir janji.
Setidak-tidaknya laluan beliau lebih aman menuju dunia yang lagi satu yang kian hampir detik mendekatinya.
– ShahbudinHusin 16/10/2022.

4

8

votes
Article Rating
Kongsikan artikel ini


ZAHID HAMIDI SAHKAN BELIAU TAK MAHU JADI PERDANA MENTERI

Umno kekal dengan keputusan Ismail Sabri Yaakob sebagai calon perdana menteri jika BN menang PRU15, kata presidennya Ahmad Zahid Hamidi
Zahid yang juga pengerusi BN itu berkata, dakwaan bahawa dia yang akan menjadi perdana menteri jika BN menang adalah usaha untuk memecahbelahkan gabungan itu.
“Jika ada parti pembangkang ‘menamakan’ orang lain sebagai calon perdana menteri selain Ismail Sabri itu adalah usaha memecahbelahkan Umno dan BN.
“Kita berpegang kepada prinsip Umno telah mencalonkan Ismail Sabri sebagai calon perdana menteri itu tidak boleh dipertikaikan lagi,” katanya ketika sidang media selepas merasmikan persidangan Umno bahagian Bagan Datuk, hari ini.
Namun, kata Zahid lagi, kuasa melantik perdana menteri tetap merupakan kuasa mutlak Yang di di-Pretuan Agong mengikut perkara 40 (1)(B) Perlembagaan Persekutuan.
Sebelum ini Majlis Kerja Tertinggi (MKT) Umno telah mencalonkan Ismail Sabri yang juga perdana menteri kerajaan sementara sebagai ‘
poster boy
‘ BN.
Bagaimanapun ada pihak mendakwa Ahmad Zahid yang akan menjadi perdana menteri sekiranya BN kekal di Putrajaya.
Penganalisis politik yang berpendapat kedudukan Ismail sebagai poster boy BN bukan jaminan dia akan dilantik semula ke jawatan itu selepas PRU15.
Semalam, beberapa Umno bahagian yang telah bersidang membuat ketetapan menyokong keputusan Umno memilih Ismail Sabri sebagai calon perdana menteri.
Sumber –
https://m.malaysiakini.com/news/639824

0

0

votes
Article Rating
Kongsikan artikel ini


KAMI BOLEH MENANG 20 KERUSI DALAM TANGAN, DAKWA PEMIMPIN KANAN GTA

Seorang pemimpin kanan GTA tidak setuju dan menyanggah tulisan saya di blog ini semalam yang menyebut Tun Mahathir Mohamad sudah tidak relevan lagi dalam PRU15 akan datang dan sesiapa yang bersamanya juga bakal kecundang sama.
Katanya, tulisan itu dibuat mengikut sesedap rasa saya semata-mata dan tanpa kajian teliti di peringkat akar umbi.
“Nak kata banyak sangat GTA boleh menang memanglah mustahil, tapi 20 kerusi Parlimen dalam tangan,” ujarnya penuh yakin.
Wowww…kuat tu 20 kerusi dalam tangan!!
Dengan keyakinan tersebut, ini sekaligus bermakna GTA sekarang ini lebih kuat daripada Bersatu yang diterajui oleh Tun Mahathir ketika PRU14 dan walaupun disokong oleh PKR, DAP dan Amanah tetapi hanya mampu menang 13 kerusi saja daripada 52 yang ditandinginya.
Artikel saya semalam bertajuk Tun Mahathir tidak lagi relevan, sesiapa yang bersamanya bererti menempah kekalahan boleh dibaca di sini –
https://shahbudindotcom.net/2022/10/16/tun-mahathir-tidak-lagi-relevan-siapa-yang-bersamanya-bererti-menempah-kekalahan.html
Menurut pemimpin kanan GTA itu lagi, Tun Mahathir masih mempunyai pengaruh yang besar di kalangan rakyat.
“Parti yang bermusuh dan tak pandai menari mengikut rentak Tun Mahathir, akan gigit jarilah jawabnya,” tambah beliau.
Pemimpin kanan itu berkata, membawa kapak atau gergaji untuk melawan bekas Perdana Menteri itu tidak akan membawa mereka ke mana-mana.
Beliau seterusnya memberi contoh beberapa pemimpin seperti Tengku Razaleigh Hamzah, Harun Idris dan Ghazali Shafie yang “mati berangan” dalam karier politik masing-masing kerana memilih untuk bermusuh dan tidak menari mengikut rentak Tun Mahathir.
“Itulah kesilapan pemimpin-pemimpin tersebut,” jelasnya.
Sebaliknya, kata pemimpin kanan GTA itu, jika mahu bermusuh dengan Tun Mahathir, cara yang betul ialah menggunakan “cara racun serangga” yang akhirnya pokok akan mati tanpa disedari. –
ShahbudinHusin 17/10/2022.

3.5

2

votes
Article Rating
Kongsikan artikel ini


KALAU DAH BEGINI KEADAANNYA, LEBIH BAIKLAH TUN HASMAH SENDIRI NASIHATKAN TUN MAHATHIR AGAR BERSARA SEPENUHNYA

Isteri kepada bekas Perdana Menteri, Tun Dr Mahathir Mohamad, Tun Dr Siti Hasmah Mohamad Ali menjelaskan tindakannya yang pernah menghalang orang ramai untuk mendekati tokoh itu adalah demi keselamatan suaminya.
Memberi contoh ketika pasangan itu menghadiri sambutan Hari Kebangsaan 2022 baru-baru ini, Dr Siti Hasmah memaklumkan, keterujaan orang ramai yang mahu bergambar bersama suaminya menyebabkan Dr Mahathir hampir hilang imbangan badan dan mungkin terjatuh.
“Cemas saya melihat keadaan suami ketika itu. Orang lain tidak tahu sebab mereka tiada dalam keadaan seperti saya sebagai isteri. Saya risau akan pulang dengan van jenazah.
“(Sebab itu) Kadang-kadang saya halang orang datang dekat (dengan Dr Mahathir), jangan bersalam, jangan peluk, jangan

selfie
.
“Jadi saya perlu merayu kepada rakyat, bantu saya untuk jaga suami saya sebab ramai masyarakat nampak Dr Mahathir (masih) gagah, tetapi tiada siapa tengok bila dia balik petang.
“Saya tengok dia letih, mata dah kecil nak tidur, itu orang tak tahu. Dia mesti berehat, saya kena jaga, kalau saya ada terkasar sikit (kepada orang ramai), saya minta maaf,” katanya dalam program Mak Untuk Malaysia (MUM) bertajuk ‘Permata Hati Negara’ yang disiarkan di semua platform digital Sinar Harian pada Isnin.
Sementara itu ketika ditanya mengenai kesediaan Dr Mahathir untuk menjadi Perdana Menteri selepas Pilihan Raya Umum ke-15 (PRU15) nanti, Dr Siti Hasmah berpandangan tempoh setahun sudah memadai bagi tokoh itu memimpin negara.
“Kita mahu lihat orang muda ambil alih, tetapi untuk permulaan jika tiada siapa yang dirasakan layak dan kalau itu harapan rakyat, dia akan terima untuk setahun sahaja,” ujarnya.
Dalam pada itu berkongsi pengalamannya kembali bergelar isteri Perdana Menteri selepas PRU14 baru-baru ini, Dr Siti Hasmah berkata, bukan mudah untuk beliau menyesuaikan diri pada permulaannya.
“Dulu saya masih muda, mata terang, masih cergas, saya bergaul dengan masyarakat, (menyertai) banyak persatuan.
“Lama kelamaan selepas 22 tahun, badan dah tak kuat, mata tak nampak, nak berjalan pun kena berhati-hati takut jatuh, saya pun kena jaga kesihatan kalau nak jaga suami,” katanya.
Sumber –
https://www.sinarharian.com.my/article/226379/berita/nasional/dr-siti-hasmah-kongsi-situasi-cemas-dr-mahathir-hampir-jatuh?utm_source=Sinar+Harian&utm_medium=Sinar+Harian&utm_campaign=Dr+Siti+Hasmah+kongsi+situasi+cemas,+Dr+Mahathir+hampir+jatuh&fbclid=IwAR36MLMA82ejvLglgjxZeVBfGyxwpdQ04ISxjBXvxPvurkc_-K-mDtvxqeY&mibextid=vilDUR#l9cpe9xnadyuavolggs

5

4

votes
Article Rating
Kongsikan artikel ini


KEDUDUKAN MUSUH ZAHID HAMIDI SEBAGAI CALON BELUM TERJAMIN, WALAU BELIAU KATA TIADA DENDAM TERHADAP MEREKA

Presiden UMNO, Ahmad Zahid Hamidi memberi jaminan tiada unsur balas dendam dalam pemilihan calon bagi PRU15 akan datang ini.
Katanya, pemilihan calon kali ini adalah berdasarkan kriteria terbaik daripada kalangan yang terbaik.
“Dalam hal pemilihan calon, kita telah merundingkan dengan ‘Top 5’ UMNO.
“Kami yakin keputusan untuk memilih calon ini adalah satu keputusan penuh kebijaksanaan dan tidak ada elemen balas dendam kepada mana-mana individu,” jelasnya dalam program “Solidariti, Kestabilan dan Kemakmuran” bersama BN di Bagan Datuk semalam yang turut dihadiri Perdana Menteri, Ismail Sabri Yaakob.
Adalah difahami, ucapan Zahid Hamidi itu merujuk kepada beberapa pemimpin UMNO yang tidak bersetuju dengannya sebelum ini, termasuk ada kalangan menteri dipecat daripada jawatan dalam parti kerana sikap demikian itu.
Ramai beranggapan, malah percaya, mereka itu bakal disingkirkan sebagai calon dalam usaha Zahid Hamidi membentuk pasukan yang setia kepadanya.
Begitu pun, sementara menyatakan tiada unsur balas dendam dalam pemilihan calon, dua hari lalu beliau turut mengumumkan bahawa BN akan menampilkan 70 peratus calon muka baru pada PRU15 ini.
Menurut beliau, muka baru yang bakal dicalonkan itu terdiri daripada individu berkaliber, memiliki kelayakan akademik, selain berkomitmen tinggi dalam membantu rakyat.
https://shahbudindotcom.net/wp-content/uploads/2022/10/1cecf4f3-b894-425a-91bb-f292e970200e.mp4
Berdasarkan perkembangan tersebut, walaupun tiada unsur dendam disebutnya, tetapi dalam masa yang sama dinyatakan 70 peratus calon nanti adalah muka baru yang bermakna 70 peratus daripada wakil rakyat sedia ada akan digugurkan.
Hanya sekitar 30 peratus wakil rakyat sedia ada saja akan dikekalkan.
Persoalannya, siapakah golongan 70 peratus itu?
Adakah pemimpin-pemimpin UMNO yang diketahui tidak sebulu dengan Zahid Hamidi seperti Annuar Musa, Shahidan Kasim dan Tajuddin Abdul Rahman termasuk dalam kelompok 70 peratus itu?
Siapa pula golongan 30 peratus yang terus dikekalkan sebagai calon itu?
Apakah semua penyokong setia Zahid Hamidi termasuk di dalamnya?
Sejauh mana benarnya tiada unsur dendam atau alasan untuk meletakkan 70 peratus muka baru akan digunakan untuk mengenepikan mereka yang tak sebulu itu?
Apatah lagi, dalam program di Bagan Datuk semalam, salah seorang pemimpin UMNO yang diketahui tidak sebulu dengan Zahid Hamidi turut hadir dan didapati cuba mencium tangan Presiden UMNO itu selepas bersalaman dengannya.
Bagaimanapun Zahid Hamidi cepat-cepat menarik tangannya kerana enggan membenarkan ia dicium Tajuddin.
Walhal, dalam beberapa dapatan di media sosial, beliau biasanya membiarkan saja jika ada pemimpin UMNO ingin mencium tangannya.
Dalam hal ini, adakah menarik tangan daripada dicium Tajuddin itu bermakna Ahli Parlimen Pasir Salak itu bakal digugurkan sebagai calon?
Ataukah Tajuddin kena cuba di lain program untuk terus mencium tangan “sang pemberi watikah” itu?
Apa pula nasib Annuar dan Shahidan
,
tak nak cuba cium tangan Presiden UMNO juga ke?
– ShahbudinHusin 18/10/2022.

4

5

votes
Article Rating
Kongsikan artikel ini


HADIRLAH BERAMAI-RAMAI KE KONVENSYEN PH DI IPOH ESOK

Saya menyeru semua ahli parti dalam komponen PH supaya datanglah beramai-ramai ke Konvensyen Nasional Pakatan Harapan yang akan berlangsung pada 20hb Oktober ini di Ipoh Convention Centre, Ipoh Perak.
Sebagai tuan rumah kepada konvensyen kali ini, PH Perak mengalu-alukan seluruh perwakilan dari pelusok negara yang akan tiba di Ipoh esok untuk mendengar pesanan dan amanat penting Pengerusi PH Nasional iaitu Datuk Seri Anwar Ibrahim sebagai persediaan PRU yang akan berlansung tak berapa lama lagi.
Konvensyen ini penting kerana ia dilakari dengan suasana politik yang tidak stabil pasca Langkah Sheraton untuk menjatuhkan sebuah kerajaan yang bermandat. Beberapa pengumuman penting akan dibuat antara lainnya ialah Calon PH untuk jawatan Perdana Menteri, Pengagihan Kerusi yang telah dimuktamadkan serta Lagu Tema dan Manifesto PH untuk rakyat Malaysia.
Saya ingatkan kepada seluruh perwakilan supaya mematuhi dan merujuk semua arahan parti masing-masing yang disediakan oleh pihak sekretariat dan menjaga keselamatan supaya majlis berjalan lancar.
Selamat Berkonvensyen
Datuk Seri Dr. Mujahid Yusof Rawa
Pengerusi PH Negeri Perak Darul Ridzwan
19/10/22

5

4

votes
Article Rating
Kongsikan artikel ini


KEPUTUSAN TOLAK PAS SEBELUM DAN SELEPAS PRU15 PENDIRIAN TERBAIK UMNO/BN

UMNO akhirnya membuat keputusan yang dikira muktamad dalam hubungannya dengan Pas iaitu tiada kerjasama sebelum dan juga selepas PRU15.
Pengerusi BN merangkap Presiden UMNO, Ahmad Zahid Hamidi berkata, gabungan itu tidak akan mengadakan sebarang rundingan dengan parti ‘lebai’, untuk apa jua bentuk kerjasama selepas PRU15 akan datang nanti.
Katanya, parti berkenaan adalah sebuah parti yang tiada pendirian tetap.
“Kita jangan pedulikan pak lebai bersama kita (BN) atau tidak, pak lebai petang cakap lain, malam cakap lain,” katanya dalam suatu program di Kedah semalam.
Ahmad Zahid seterusnya berkata, BN mahu kawan yang setia dan istiqamah, selain yang sedia bersama dalam keadaan susah dan senang.
“Jangan runding lepas pilihan raya, kita bukan riak, sombong, takut atau pengecut.
“Rakyat sudah sedar dan akan beri kepercayaan semula kepada BN.
“Ketika itu apabila kita berjaya bentuk kerajaan, baru ada orang terhegeh-hegeh hendak jumpa kita, kita akan cakap cukup sampai di sini dan semua sudah terlambat,” tegasnya lagi.
Berdasarkan rentetan kelakuan tiada pendirian dan berbolak-balik yang ditunjukkan Pas dalam hubungannya dengan UMNO sejak 2018 lalu, keputusan BN seperti yang diumumkan Zahid Hamidi itu adalah paling wajar dan sangat tepat.
Sebelum ini, UMNO telah memutuskan untuk bertanding solo, walaupun di saat-saat akhir kemudiannya Hadi Awang telah mencari Ahmad Zahid dan mereka bertemu di kediamannya di Kajang untuk merundingkan kemungkinan untuk bekerjasama.
Berikutan Ahmad Zahid memberi tiga syarat untuk bekerjasama iaitu Pas mesti memutuskan hubungan dengan Bersatu, keluar daripada PN dengan segera dan membuat pengumuman rasmi pendirian terbaru itu, Hadi lantas menyerang UMNO sebagai parti yang keruh dan seumpama durian mentah.
Tidak lama sebelum ini, ketika tengah seronok bersama PN dan Mahiaddin Md Yasin pun ketika itu memegang jawatan Perdana Menteri, Hadi juga pernah melabelkan UMNO sebagai “itik patah kaki”.
Begitu pun, sementara Pas kekal lebih condong untuk kekal bersama Bersatu dan PN, parti itu tidak putus-putus mengumumkan pendirian ingin berbaik serta bekerjasama dengan UMNO ata nama perpaduan ummah kononnya.
Tetapi, Pas tidak sanggup membuat ketetapan salah satu antara UMNO dan Bersatu sebagai pilihan lantaran ingin berkubang dalam dua kolam dalam satu masa bagi menjamin kelangsungan dapat berseronok dengan jawatan serta habuan dunia sebagaimana yang dinikmati sekarang ini.
Dengan pendirian BN sekarang ini iaitu tidak bekerjasama sebelum dan juga selepas pilihan raya dengan Pas, nampaknya makin gelaplah masa depan parti itu.
Berdasarkan situati semasa, hanya dua parti paling berkemungkinan menjadi kerajaan selepas PRU15 nanti – BN atau pun PH.
Dengan PH, bukan saja Pas sudah menyatakan pendirian menolak gabungan itu, bahkan PH pun tidak teringin untuk bersama dengan mereka.
Maknanya sekarang ini, baik BN atau PH yang bakal memenangi pilihan raya, Pas sudah tiada tempat lagi untuk dibawa bersama dalam pentadbiran kerajaan, termasuk untuk diberi jawatan duta makan gaji buta.
Daripada satu segi, apa yang ditegaskan oleh Ahmad Zahid itu adalah pendirian terbaik oleh BN dalam mengajar Pas erti kesetiaan dan bersetiakawan.
Selagi begitu perangai Pas, eloklah parti itu diketepikan oleh sesiapa saja yang menjadi kerajaan.
Biarkan mereka kembali ke pentas ceramah, memaki hamun semua orang dan kemudian menadah tin milo untuk meminta sumbangan.
– ShahbudinHusin 20/10/2022.

5

4

votes
Article Rating
Kongsikan artikel ini


PESANAN UNTUK ANWAR – JANGAN HUBUNGI, JANGAN JUMPA DAN TOLAK SEMUA BENTUK KERJASAMA DENGAN MAHATHIR

Ibarat lelaki kasanova yang sedang mabuk dan kemaruk mahu memikat seorang gadis jelita secantik bidadari daripada syurga, itulah perumpamaan paling sesuai untuk menggambarkan bagaimana ghairahnya Tun Mahathir Mohamad mahu bekerjasama dan ingin berbaik dengan Anwar Ibrahim menjelang PRU15 akan datang ini.
Agaknya juga, siang dan malam, waktu makan, waktu mandi dan sebelum melelapkan mata pun wajah Anwar saja yang terbayang di matanya.
Entah sudah kali yang ke berapa beliau meluahkan perasaan ingin berbaik semula dengan Presiden PKR itu, terbaru hari ini luahan hati bekas Perdana Menteri itu muncul sekali lagi dan ternampak beliau begitu terdesak sekali.
Katanya, jika kali ini beliau yang perlu memulakan langkah terlebih dahulu ke arah itu, beliau sanggup melakukannya.
Malah menurut Pengerusi GTA itu, beliau juga tidak kisah jika dengan tindakan itu akan ada pihak menganggapnya menjilat semula ludah sendiri.
Kenapa sampai begitu sekali?
Bukankah baru beberapa hari lalu beliau mengeluarkan kenyataan bahawa sebab utama GTA enggan bekerjasama dengan PH ialah kerana di dalam gabungan itu ada DAP yang tidak disukai oleh orang-orang Melayu?
Tambah beliau, dengan bekerjasama dengan PH yang ada DAP itu, maka ia akan menyebabkan GTA kehilangan sokongan daripada orang-orang Melayu.
Tetapi, kenapa hari ini sanggup menjilat ludah sendiri untuk berbaik semula dengan Anwar?
Tidakkah mahu bekerjasama dengan Anwar bermakna mahu bekerjasama dengan PH yang masih ada DAP di dalamnya?
Tak takutkah ditolak oleh orang-orang Melayu atau GTA sebetulnya tiada kekuatan langsung untuk menang walau satu kerusi?
Meskipun Anwar dalam reaksi segeranya terhadap hasrat Tun Mahathir itu lebih memperlihatkan sifat kenegarawanannya dengan menyatakan tiada masalah baginya untuk bertemu dan berbincang, ingin dipesan kepada Pengerusi PH itu agar jangan buang masa walau sesaat pun berbuat demikian.
Semua penyokong PH, pengundi atas pagar dan rakyat biasa secara umumnya sangat tidak suka dan menolak jika Anwar bekerjasama dengan Tun Mahathir yang dalam hatinya lebih banyak sifat khianat berbanding keikhlasan.
Berbaik dengan Tun Mahathir, apa lagi jika bekerjasama, hanya akan menyebabkan Anwar dibenci dan ditolak oleh penyokongnya sendiri.
Lagi pula, PH ketika ini sedang berada di landasan yang betul untuk meraih kemenangan walaupun tanpa bekerjasama dengan GTA dan Pejuang.
Muslihat sebenar di sebalik kerjasama yang diimpikan oleh Tun Mahathir itu tidak lain adalah untuk beliau, GTA dan Pejuang menumpang kekuatan PH demi memastikan nafas politiknya tidak terhenti dan ditolak pengundi, bukan sangat untuk mengelakkan UMNO/BN daripada berkuasa semula.
Selepas berjaya nanti, percayalah, sekali lagi Anwar akan ditolaknya daripada menjadi Perdana Menteri.
Dalam hati, jiwa, urat dan seluruh pembuluh darahnya, ketakutan paling besar Tun Mahathir ialah jika Anwar berjaya menjadi Perdana Menteri.
Oleh itu, jangan sama sekali berjumpa atau menghubungi beliau untuk merundingkan sebarang kemungkinan bagi bekerjasama itu.
Dengan tarikh penamaan calon dan pengundian telah ditetapkan oleh SPR, sekarang ini sebenarnya adalah masa untuk bersiap sedia ke medan perang dan sebaiknya simpan dulu semua pen yang boleh digunakan bagi menandatangi perjanjian kerjasama.
Lupakan terus Tun Mahathir, PH tidak mati tanpa beliau, tetapi Tun Mahathirlah yang mungkin mati kerjaya politiknya tanpa bekerjasama dengan PH.
Dalam perkembangan sama, maklumat lain mengatakan Tun Mahathir telah menghantar orangnya untuk bertemu dengan orang kanan Anwar bagi merintis jalan hubungan kerjasama yang dimpikannya itu sejak dua minggu lalu.
Dalam pertemuan itu, orang Tun Mahathir itu kemudian meminta orang kanan Anwar agar memujuk Presiden PKR itu agar sudi menghubungi dan seterusnya bertemu dengan Tun Mahathir.
Kenapa Anwar yang diminta menghubungi Tun Mahathir, sedangkan Tun Mahathir yang ingin bekerjasama dengan Anwar?
Tidak mungkinkah jika Anwar menghubungi Tun Mahathir, keadaan nanti akan dipesongkan seolah-olah Anwar yang ingin bekerjasama dengan beliau?
Di sini saja sudah boleh dinilai di mana keikhlasan beliau terhadap Anwar.
Oleh itu, pilihan terbaik bagi Anwar hanya satu – jangan hubungi, jangan jumpa dan tolak sama sekali untuk bekerjasama dengan sang pengkhianat itu.
– ShahbudinHusin 21/10/2022.

4.6

8

votes
Article Rating
Kongsikan artikel ini


PILIH TAMBUN BERMAKNA ANWAR SEORANG YANG SUKA CABARAN

Pengerusi PH, Anwar Ibrahim akhirnya memutuskan Parlimen Tambun sebagai kawasan yang akan ditandinginya pada PRU15 nanti.
Mengumumkan perkara di Konvensyen PH di Ipoh malam tadi, Anwar berkata, keputusannya memilih Tambun adalah bertujuan untuk menjadikan Perak sebagai negeri barisan hadapan dalam perjuangannya kali ini.
“Saya tidak memilih kerusi mudah yang jamin majoriti besar. Saya mengepalai dan akan tawan Tambun dalam PRU15.
“Perak akan menjadi negeri barisan hadapan perjuangan kali ini. Saya akan labuh di Tambun,” katanya disambut tepukan gemuruh.
Dengan memilih Tambun, bermakna Anwar yang juga Presiden PKR akan cuba merampas kerusi itu daripada wakil rakyatnya sekarang iaitu Menteri Belia dan Sukan, Ahmad Faizal Azumu atau Peja yang memenangi kerusi tersebut pada PRU14 lalu.
Secara tradisi pula, Tambun adalah kerusi milik UMNO di mana Ahli Parlimen terakhirnya sebelum tewas kepada Peja ialah Ahmad Husni Hanadzlah, bekas Menteri Kewangan Kedua.
Melihat kepada jumlah pengundi berdaftar pada 2018 iaitu seramai 107,763, di samping cabaran daripada UMNO/BN dan Bersatu/PN yang ada Pas didalamnya sudah pasti sengit, hakikatnya Tambun bukanlah kawasan yang mudah bagi Anwar.
Berbanding Port Dickson, kawasan yang diwakili Anwar sekarang dan telah dijaganya dengan baik sejak empat tahun lalu, berpindah ke Tambun bermakna beliau harus bermula daripada kosong.
Banyak kerja dan program turun padang harus dilakukannya, malah perlu dilipatgandakan berbanding yang dilakukannya di Port Dickson sekarang ini.
Tetapi itulah Anwar, beliau memang seorang yang suka cabaran dan tidak suka memilih jalan mudah dalam perjuangannya.
Bahkan, dengan rekodnya di Port Dickson selama ini, beliau kini menyediakan kawasan itu lebih mudah untuk dimenangi sesiapa saja yang diputuskan PKR sebagai penggantinya.
Apa yang dilakukannya ini dengan memilih kawasan baru untuk ditandingi tidak mungkin berani dilakukan oleh presiden parti lain seperti Zahid Hamidi, Mahiaddin Md Yasin, Hadi Awang, malah Tun Mahathir Mohamad pun tak berani keluar daripada negeri Kedah untuk bertanding.
Di sinilah kelebihan dan berbezanya Anwar berbanding semua yang lain kerana selepas keluar daripada Permatang Pauh, beliau kemudian berpindah ke Port Dickson dan kini ke Tambun.
Dalam erti kata lain, beliau adalah sosok yang boleh menang di mana saja kawasan yang ditandinginya.
Termasuk Tambun dengan komposisi pengundi – Melayu 65.8%, Cina 23.7%, India – 9.0% dan lain-lain 1.5%, kawasan itu adalah gambaran wajah Malaysia yang sebenar dan walaupun cabaran dijangka sengit, Anwar dilihat tidak sukar untuk memenanginya, sesuai dengan perjuangannya untuk semua kaum selama ini.
Apatah lagi dengan bertanding di Tambun yang sekaligus meletakkan Perak sebagai negeri barisan hadapan dalam perjuangannya, selain kedudukan beliau sebagai bakal Perdana Menteri, semua itu adalah merit tambahan yang lebih memungkinkan sokongan kemenangan lebih melonjak kepadanya.
Jentera PH secara keseluruhan pula sudah pasti juga akan memberi lebih tumpuan bagi memastikan calon Perdana Menteri beroleh kemenangan yang membanggakan.
Bagi pengundi Tambun, berbanding diwakili dua menteri sebelum ini iaitu daripada UMNO dan juga Bersatu, sudah tentu kali ini amat teringin untuk diwakili oleh Perdana Menteri sebagai wakil rakyat mereka.
Walaupun Perak adalah negeri kelahiran Presiden UMNO dan keputusan Anwar mahu menjadikan negeri itu sebagai negeri barisan hadapan dalam perjuangannya serta ingin dirampas dalam PRU15 nanti dan ia tentunya merupakan suatu tamparan kepada Zahid Hamidi, Peja sebagai Ahli Parlimen Tambun sebenarnya lebih tertampar lagi dengan keputusan Anwar bertanding di situ.
Jangan-jangan tidurnya pun sudah tak lena lagi mulai malam ini.
Apakah Peja masih mahu kekal di Tambun atau mula mengintai mencari kawasan lain untuk menyelamatkan dirinya?
– ShahbudinHusin 21/10/2022.

5

3

votes
Article Rating
Kongsikan artikel ini


SYABAS JIKA BENAR ZAHID HAMIDI TAK TANDING LAGI, KALAU TERJUMPA TERINGIN JUGA NAK CIUM TANGANNYA

Sebuah portal berita melaporkan, Presiden UMNO Ahmad Zahid Hamidi berkemungkinan besar tidak bertanding dalam PRU15 akan datang ini.
Dilaporkan, beliau membuat keputusan besar tersebut sebagai satu pengorbanan agar isu yang menyelubungi dirinya tidak dijadikan modal kempen oleh pihak lawan dalam kempen PRU15 yang telah pun ditetapkan hari pengundiannya pada 19 November ini oleh Suruhanjaya Pilihanraya Malaysia (SPR).
Dikatakan juga, tempat beliau akan diganti sama ada oleh anaknya, Nurulhidayah atau pun orang kanan beliau sendiri daripada UMNO Bahagian Bagan Datuk.
Kerusi Parlimen Bagan Datuk menjadi milik Ahmad Zahid Hamidi sejak empat penggal lalu.
Laporan berita tersebut boleh dibaca di sini –
https://www.sinarharian.com.my/article/226960/berita/politik/zahid-hamidi-tidak-bertanding-pru15
Jika laporan ini benar dan akhirnya menjadi kenyataan, ini adalah suatu pengorbanan besar daripada beliau terhadap UMNO.
Ia bukan saja menjadikan UMNO dan BN lebih mudah mengharungi fasa berkempen kerana tiada lagi isu peribadi dan kes mahkamahnya dijaja oleh pihak lawan, malah juga menunjukkan keikhlasan beliau terhadap Ismail Sabri Yaakob yang telah dinamakan sebagai “poster boy” serta bakal Perdana Menteri.
Makna kata, tidak berbangkit lagi ada nama lain yang cuba dicadangkan sebagai calon Perdana Menteri.
Sekiranya berita ini benar-benar menjadi kenyataan pada 5 November nanti iaitu hari penamaan calon, seluruh ahli UMNO seharusnya berbangga dan memberi tabik hormat atas pengorbanannya itu.
Malah, saya sendiri ingin mengucapkan syabas kepadanya kerana akhirnya beliau faham nilai parti lebih tinggi daripada kepentingan peribadi.
Jika saya terjumpa dengan beliau di mana-mana selepas 5 November nanti dan terbukti dirinya tidak menawarkan diri sebagai calon, rasanya saya sendiri teringin mencium tangannya sepertimana Tajuddin Abdul Rahman cuba berbuat demikian di Bagan Datuk, baru-baru ini
. ShahbudinHusin 21/10/2022.
Bagaimanapun dalam perkembangan terbaru sebentar tadi, UMNO menafikan laporan portal tersebut.
Penafian UMNO di sini –
https://m.malaysiakini.com/news/640527

4.5

2

votes
Article Rating
Kongsikan artikel ini


ANWAR JAWAB PEJA

https://shahbudindotcom.net/wp-content/uploads/2022/10/2f0cc4ff-f60b-450a-880f-f979e761537a.mp4

4.4

5

votes
Article Rating
Kongsikan artikel ini


INGATAN KEPADA SEMUA KELOMPOK DALAM PH – TUN MAHATHIR ADALAH BAPA SEGALA PENGKHIANAT, MESTI DIJAUHI DAN JANGAN SESEKALI DIDEKATI

Meskipun semalam Setiusaha Agung PKR, Saifuddin Nasution Ismail telah menjelaskan bahawa PH akan mendepani PRU15 akan datang ini tanpa penyertaan Tun Mahathir Mohamad, GTA dan Pejuang, rupa-rupanya masih ada kelompok yang teruja dengan bekas Perdana Menteri itu.
Pengarah Komunikasi Amanah, Khalid Samad nampaknya tidak faham bahawa respon Anwar Ibrahim tentang kesediaan PH bertemu GTA itu hanyalah sekadar respon biasa kepada pelawaan Tun Mahathir dan tidak lebih daripada itu.
Sedemikian, kenyataannya yang mengalu-alukan kesediaan Anwar bertemu Tun Mahathir, kononnya inilah langkah terbaik dalam usaha menyekat UMNO dan BN, adalah seumpama lebih sudu daripada kuah.
Jika beliau membaca dan faham kenyataan Saifuddin semalam, sebagai bekas menteri dan pemimpin kanan PH, beliau seharusnya malu dengan kenyataannya itu.
Sebelum ini juga, apabila ditanya wartawan, Anwar turut memberi respon yang sama dan ia lebih memperlihatkan sifat berbudi bahasanya semata-mata.
Dalam kedua-dua respon Anwar itu, ia kemudian segera disusuli dengan jawapan tegas bahawa PH dan PKR tidak mahu, enggan dan menolak sama sekali untuk bekerjasama dengan Tun Mahathir.
Kali pertama, Ketua Penerangan PKR, Fahmi Fadzil yang berbuat demikian, manakala yang terbaru semalam, giliran Saifuddin pula membuat penegasannya.
Dalam kedua-dua kenyataan itu adalah jelas bahawa Tun Mahathir sudah tiada dalam pertimbangan jiwa Anwar bekerjasama dalam PRU15 ini.
Berikutan Tun Mahathir dirasakan akan terus mengeluarkan kenyataan ingin bekerjasama dengan Anwar kerana tahu masa depan gelap bakal menantinya dan ada pula pihak tertentu dalam PH yang masih teruja dengan beliau, maka adalah penting agar PH memuktamadkan pendirian tidak melayan lagi Ahli Parlimen Langkawi itu.
Hendaklah disedari, salah satu matlamat utama PH dalam PRU15 ini, selain mendapat semula mandat rakyat, ialah juga untuk menyingkirkan pengkhianat yang menyebabkan berlakunya Langkah Sheraton dan jatuhnya PH sebagai kerajaan pada 2020 lalu.
Azmin Ali, Zuraida Kamaruddin dan kumpulannya yang keluar PKR serta Mahiaddin Md Yasin dan kumpulannya daripada Bersatu adalah mereka yang dikategorikan sebagai pengkhianat oleh PH.
Mereka itu diikrarkan untuk dilawan dan dikalahkan dalam PRU15 pada 19 November ini atas kecurangan politik yang mereka lakukan setelah beroleh kuasa melalui PH dan atas tiket PKR pada PRU tahun 2018.
Malah, keputusan Anwar bertanding di Tambun melawan Ahmad Faizal Azumu atau Peja daripada Bersatu adalah sebahagian daripada agenda untuk menyingkirkan pengkhianat yang sama.
Tetapi, sedarkah kita siapa sebenarnya pengkhianat yang sebenar, malah lebih besar lagi sifat khianatnya dan boleh dianggap sebagai bapa pengkhianat kepada PH?
Tidak lain orang itu ialah Tun Mahathir sendiri – diulang – orang itu ialah Tun Mahathir sendiri.
PH tidak akan berkocak dan tidak mungkin bermasalah jika beliau sejak awal lagi tidak berdolak-dalik berkenaan janji penyerahan kuasa kepada Anwar.
PH tidak akan berkocak dan tidak mungkin bermasalah jika Tun Mahathir tidak membawa Azmin yang sudah mengangkat sumpah sebagai Menteri Besar Selangor sebagai Menteri Hal Ehwal Ekonomi serta melantik senarai yang diberi PKR untuk lantikan menteri dalam kabinetnya.
PH juga tidak akan berkocak dan tidak mungkin bermasalah jika Tun Mahathir tidak menarik gerombolan Ahli Parlimen daripada UMNO untuk menyertai Bersatu yang mereka itulah kemudiannya mencetuskan pelbagai ketidaktentuan dalam kerajaan, termasuk menganjurkan Himpunan Maruah Melayu.
Semua perkara diatas tidak akan berlaku tanpa restu Tun Mahathir, bahkan pada petang berlakunya Langkah Sheraton, semua ketua-ketua parti yang menyokongnya agar tidak menunaikan janji peralihan kuasa kepada Anwar telah mengadakan pertemuan di kediamannya di The Mines.
Selepas itu, susulan Bersatu keluar PH dan tanpa berunding serta menolak sebarang rayuan, Tun Mahathir telah menghantar surat perletakan jawatan yang tujuannya ialah supaya beliau dapat dilantik semula sebagai Perdana Menteri dengan sokongan mereka yang datang ke kediamannya itu, sekaligus mengenepikan PH dan janji serah kuasa kepada Anwar.
Jadi, tidak syak lagi Tun Mahathir adalah bapa segala pengkhianat dan kekecamukan politik yang berlaku setelah PH beroleh kuasa adalah hasil perancangan serta restunya, walhal majoriti yang diperolehi PH sebagai kerajaan adalah cukup stabil untuk bertahan sehingga habis penggal.
Dengan itu, kalau semua pengkhianat seperti Azmin, Mahiaddin, Zuraida dan Hamzah ingin dilawan serta dijauhi, kenapa Tun Mahathir yang merupakan bapa segala pengkhianat ingin didekati dan mahu dibuat kawan?
Kalau mahu bekerjasama dengan Tun Mahathir, lebih baik mereka yang tak habis-habis masih teruja dengan bapa pengkhianat itu agar turut mencadangkan PH bekerjasama dengan semua pengkhianat kecil lain yang mana mereka itu sekadar suruhan saja sebenarnya.
Jika tidak, berhentilah mahu tunjuk baik dengan bapa pengkhianat yang keinginannya berkhianat lagi sentiasa membara selagi yang ada di depannya ialah manusia bernama Anwar. –
Shahbudin Husin 22/10/2022.

4.6

11

votes
Article Rating
Kongsikan artikel ini


SOKONGAN MAHATHIR KEPADA ANWAR SEBAGAI PM-10 SUDAH TIDAK BERNILAI, MALAH TAK LAGI DIPERLUKAN

Secara tiba-tiba, kini sudah wujud suatu kecenderungan baru yang bertujuan untuk memastikan kerjasama politik yang diimpikan Tun Mahathir Mohamad dengan Anwar Ibrahim benar-benar menjadi kenyataan.
Kecenderungan itu ialah dengan cuba menggambarkan perlunya Tun Mahathir menerima dan membuat pengumuman terbuka menyokong Anwar sebagai calon Perdana Menteri ke-10.
Disebutkan jika itu dilakukan, maka tiada sebab kerjasama tidak boleh terjalin semula antara kedua pemimpin tersebut, seterusnya secara automatik juga dapat memastikan UMNO/BN dikalahkan sekali lagi.
Yang berkata demikian, daripada pencacai kaki lima hinggalah kepada penganalisa politik bergelar profesor, segala-galanya kini terletak di pihak Tun Mahathir untuk menentukan berjaya atau tidaknya kerjasama itu.
Setuju Tun Mahathir berbuat demikian, maka terbentuklah kerjasama itu.
Di pihak Anwar pula dinasihatkan agar bersikap lebih terbuka dan jangan terlalu emosi dengan sejarah lama dengan Tun Mahathir.
Tambah mereka, politik itu pragmatik serta tiada musuh yang kekal dan tiada juga sahabat yang abadi.
Di waktu yang sama, sejak semalam tampil pula seorang penyokong kuat Tun Mahathir mengesahkan kononnya Anwar sudah pun bersetuju untuk berjumpa dengan Pengerusi GTA itu bagi membincangkan kerjasama antara mereka.
Kata penyokong tersebut, pertemuan itu akan berlangsung dalam dua atau tiga hari akan datang ini.
Menurutnya, Tun Mahathir secara umumnya sudah bersetuju untuk menyokong Anwar sebagai calon Perdana Menteri ke-10 dan pengumuman rasmi mengenainya akan dibuat selepas pertemuan tersebut nanti.
Katanya, kini tiada lagi isu antara Anwar dengan Tun Mahathir berikutan Pengerusi GTA itu sudah setuju untuk menyokong Pengerusi PH itu sebagai bakal Perdana Menteri seterusnya selepas PRU15 ini.
Ternampak dalam hal ini, walaupun PH melalui kenyataan Saifuddin Nasution Ismail telah memaklumkan gabungan itu akan berlawan mendepani PRU15 tanpa bekerjasama dengan Tun Mahathir, GTA dan Pejuang, masih ada pihak yang belum putus asa mahu menyelamatkan nyawa politik Tun Mahathir.
Membentuk kerjasama dengan GTA bukanlah merupakan keinginan PH atau Anwar, meskipun ada segelintir kelompok dalam PH tidak dinafikan sangat mahu ia berlaku.
Tidak pernah Anwar membuka mulut mahu bekerjasama dengan orang yang telah mengkhianatinya, malah beliau sentiasa gigih bekerja memulihkan kekuatan PKR dan PH dengan keyakinan dan semangat juangnya yang tidak pernah padam.
Sebaliknya yang teringin sangat bekerjasama ialah Tun Mahathir dan GTA, malah sampai ke peringkat beliau sudah tak kisah jika ada pihak yang menganggap keinginannya itu umpama menjilat ludah sendiri.
Tun Mahathir bukan saja merasakan PH berpotensi untuk menang, tetapi juga untuk menumpang kemenangan PH bagi mengelakkan GTA ditimpa kekalahan memalukan, seterusnya dapat pula menyelamatkan karier politik anaknya, Mukhriz Mahathir.
Kalau PH tiada potensi untuk menang, mana mungkin Tun Mahathir sanggup merendahkan dirinya sampai ke tahap tak kisah menjilat ludah sendiri.
Bererti dalam hal ini, sokongan Tun Mahathir kepada Anwar sebagai Perdana Menteri ke-10 sudah tidak bernilai lagi kerana keinginan bekerjasama itu sendiri tercetus atas kepercayaan Presiden PKR itu sudah pun berada di ambang kemenangan.
Yang lebih bernilai sebenarnya hanyalah Tun Mahathir ingin menumpang kekuatan serta kemenangan PH bagi menyelamatkan maruah diri dan masa depan anaknya.
Sedemikian, lebih baik PH berhenti melayan hasrat dan nafsu Tun Mahathir itu atau sesiapa saja yang cenderung bersimpati kepadanya, apa lagi meletakkan kepercayaan dengan menyandarkan perlunya beliau menyokong Anwar sebagai Perdana Menteri ke-10 dalam situasi sekarang ini.
Sokongan beliau sudah tiada ertinya lagi setelah sokongan yang sepatutnya kepada Anwar sebagai Perdana Menteri ke-8 sebelum ini dikhianati dan dicuranginya dengan sengaja dan dalam keadaan penuh kesedaran dilakukannya.
Memang benar dalam politik tiada musuh yang kekal dan tiada sahabat yang abadi, tetapi dengan Tun Mahathir, lebih baik kita memilih bermusuh selama-lamanya.
Elok-elok sudah stabil dan aman tenteram tanpa kelibatnya, kemenangan pun tak jauh lagi di depan mata, takut dek kerana adanya beliau bersama nanti, tak pasal-pasal PH jadi bergolak macam dulu semula.
– ShahbudinHusin 23/10/2022.

5

8

votes
Article Rating
Kongsikan artikel ini